
SUFOI 

Ekspedition og regnskab: 
Skandinavisk UFO Information - SUFOI, 
Postbox 6,2820 Gentofte 
Giro 9 11 77 25 

Tlf. 02 24 17 02 
Normal ekspeditionstid: Kl. 18-23. 

1) SUFOI er en forening, der har til formål at bidrage til for 
ståelsen af ufo-fænomenerne ved indsamling og bear¬ 
bejdning af kildemateriale (observationsberetninger, for¬ 
søgsresultater, boger m m.), samt at udbrede kendskabet 
til emnet ved publikationer, foredrag og anden udadvendt 
virksomhed 

2) Det er SUFOls opfattelse, at kildematerialet udgor et 
vigtigt grundlag for undersøgelser og oplysningsarbejde 
ud fra en seriøs og kritisk synsvinkel. 

3) Ved et ufo-fænomen forstår vi et himmel-fænomen, hvis 
væsentligste kendetegn er, at det selv efter en nøje under¬ 
søgelse, foretaget af kompetente personer, ikke kan for¬ 
klares som værende et kendt, naturligt fænomen. 

4) Da fænomenerne endnu er uopklarede, ønsker SUFOI 
ikke at fremhæve eller afvise nogen bestemt teori om de¬ 
res art eller oprindelse. 

SUFOI ledes af Repræsentantskabet. 

Den daglige ledelse varetages af formanden og de to 
næstformænd. 

Repræsentantskabet består af 1 repræsentant fra hvert af 
de til enhver tid etablerede områder i Skandinavien og de 
nedsatte arbejdsudvalg. 


REPRÆSENTANTSKAB 

SUFOI • UFO-NYT 

De i »UFO-NYT« offentliggjorte artikler fremtræder 
som bidrag til kendskabet og forståelsen af UFO- 
forskningen i dens forskellige former, uden at SUFOI 
nødvendigvis anerkender de tanker, som måtte frem¬ 
komme heri, og uden at organisationen hæfter for de 
fremsatte meninger. Red. 


NÆROBSERVATION 

Australsk familie 
forfulgt af UFO 


Af Peter Nørgård. 


»Australsk ufo-feber« - »Forfulgt af ufo« - »Ufo med sugekop¬ 
per greb fat i bil« - »Æg-formet ufo udspyer kosmisk aske« - 
»Ufo-angreb eller naturfænomen?«. Dette er blot et lille udsnit 
af avisoverskrifterne fra dagene 21.-24. januar 1988. Verden 
over kom denne spændende nærobservation af 2. grad til at 
præge avisspalterne. Læs i denne artikel en detaljeret gen¬ 
givelse af hændelsen og efterforskningen i sagen, som endnu 
ikke er slut! 


En ganske almindelig køretur 

Forestil Dem, kære læser, at De kommer 
kørende i Deres nye Ford, på en øde vej¬ 
strækning et sted i Vest-jylland. De er på 
vej hjem fra ferie, har kørt hele dagen, af¬ 
tenen med, og nu er klokken 5 næste mor¬ 
gen. De er dog ikke alene i bilen. Familien 
har været med på ferie, og har skiftedes til 
at køre den lange vej fra Nord-italien, men 
alle er alligevel trætte. 

De er chauffør, da De bemærker et lys¬ 
glimt i det fjerne. De andre i bilen forsøger 
at sove. Lyset kommer lidt nærmere. Det er 
nok en af de her store lastbiler. De koncen¬ 
trerer Dem om at styre bilen, men De spær¬ 
rer pludselig øjnene op, for nu begynder ly¬ 
set at »hoppe« rundt, forsvinde og komme 
til syne igen. 

De andre i bilen er nu helt vågne og føl¬ 
ger med i, hvad der sker. Lyset dukker nu 
pludselig op i bakspejlet, og der bliver en 
nervøs stemning i bilen, især da sønnen for¬ 
sigtigt siger: »Det er nok et rumskib«. 

De speeder bilen op i et forsøg på at køre 
fra lyset. Nu er lyset pludselig foran bilen, 
og det var tydeligt, at det var et eller andet 
objekt, ja det havde nærmest form som..., 
ja som et hårdkogt æg i et æggebæger. Der 
sker nu en hel masse, rækkefølgen er De 
lidt usikker på: 

— En grå/sort tåge bølger omkring bilen, 
og ind i bilen, da De ruller vinduerne 
ned. 

— Der høres en summende lyd fra ob¬ 


jektet. 

— Familien bliver hysterisk og bange, og 
råber og skriger, men det er, som om 
stemmerne skifter i toneleje, og lyder 
som i nedsat tempo. 

— På indersiden af bilens tag føler De en 
klæbrig substans. 

— Der er en mærkelig lugt i luften som 
af lig. 

— Objektet tager fat i taget af bilen og 
løfter den op i luften et kort øjeblik 
for derefter brat at dumpe bilen ned 
på vejen igen, så hårdt at det højre 
bagdæk punkterer. 

Alle i bilen flygter nu ud og gemmer sig i 
noget buskads ved vejkanten. Det lysende 
objekt bliver i området en rum tid endnu, 
og først efter ca. et kvarter vender De og 
Deres familie tilbage til bilen. 

Den er indsmurt i denne klæbrige sub¬ 
stans, der minder om aske eller sod. Der er 
mærker i bilens tag, der hvor objektet har 
haft fat, og det højre bagdæk er fladt. De 
skynder Dem at skifte hjul og fortsætter i 
oprevet sindstilstand mod den nærmeste 
by, for at finde politistationen... 

Ja, nu er det her jo kun et tankeeksperi¬ 
ment, for den slags ting sker jo ikke i Dan¬ 
mark, eller? Hvordan ville De reagere, kæ¬ 
re læser, hvis det nu var Dem selv eller De¬ 
res venner, der kom hjem fra en natlig kø¬ 
retur og kunne berette noget lignende? Hvis 
De nu virkelig havde oplevet noget sådant. 

Ville De være i tvivl om, hvad det var, De 
netop havde været ude for? Ville De måske 
forsøge at forklare det som et ukendt na¬ 
turfænomen? Hvordan mon De ville have 
det rent psykisk ovenpå sådan en oplevelse? 

Ja, en masse »teoretiske« spørgsmål, 
som indtil videre må stå ubesvaret hen for 
de fleste. Heldigvis, vil de fleste vel mene. 
Og den oplevelse, som læseren nu kan læ¬ 
se nærmere om, er da også en af de mere 
dramatiske ufo-hændelser i længere tid. 
Men nu har læseren haft mulighed for at 
stille sig selv disse relevante spørgsmål, og 
måske fornemme den stemning, og sindstil¬ 
stand, som familien Knowles befandt sig i 
den 20. januar 1988, efter at den netop hav¬ 
de oplevet noget lignende. 

Hvad aviserne skrev 

De fleste større danske aviser havde arti¬ 
klen om hændelsen. Indholdet var noget 
forskelligt, og nogle artikler var sat drama¬ 
tisk op, hvad der måske umiddelbart også 
var grund til. Desværre er visse detaljer for¬ 
drejet eller en enkelt detalje er blæst op til 
mere, end den kan bære. Dog er der i nogle 
artikler også fremhævet de interessante op¬ 
lysninger, at en eller to lastbilchauffører og 
nogle fiskere uafhængigt af hinanden må¬ 
ske har set det samme lysobjekt, som fami¬ 
lien Knowles så. 

Via SUFOIs udmærkede samarbejde 
med de australske ufo-organisationer har vi 
fået tilsendt en del materiale om hændel¬ 
sen. Heri indgår bl.a. fotokopier af de au¬ 
stralske avisartikler i dagene efter den 20. 
januar. Sagen fik naturligvis noget mere 
spalteplads i Australien, men med lige så 
forskellige indfaldsvinkler som i de danske 
aviser. 


Daily Mirror 21/4 88. 


Det mest interessante var dog den forelø¬ 
bige rapport udarbejdet af Keith Baster- 
field for Ufo Research Australia (UFORA) 
og Ray Brooke, Ufo Research South Au¬ 
stralia (UFORSA), som gengives uforkortet 
i næste afsnit. Keith Basterfield’s navn vil 
være kendt for en del af UFO-NYT’s læse¬ 
re. Han har bl.a. undersøgt en del af de be¬ 
retninger, som er omtalt i Kim Møller Han- 
sen’s bog: »Piloter ser Ufo’er« — om au¬ 
stralske piloters ufo-observationer. 


Hændelsesforløbet 

Rapporten lyder: 

Fru Faye Knowles (48) og hendes sønner, 
Sean (21), Patrick (24), Wayne (18), kørte i 
en blå Ford Teistar, årg. 1984, på vej fra 
Perth i Vest-Australien til Melbourne, Vic¬ 
toria. 

Hændelsen startede ca. 40 km vest for 
byen Mundrabilla. Sean, der kørte bilen, så 
et lysglimt, som han først troede var fra en 
lastbil, der kom kørende ad landevejen øst¬ 
fra. 

Da det kom nærmere, efter at have hop¬ 
pet lidt rundt, forsvandt lyset. Det blev syn¬ 
ligt igen og kom nærmere mod bilen. 

Sean fortalte, at han syntes, at det så ud 
som et rumskib. Lyset blev klarere og kla¬ 
rere. Bilen fortsatte kørslen hen imod ob¬ 
jektet, og pludselig forsvandt det. 

Det næste de så til objektet var, at det nu 
var bagved bilen. Sean speedede bilen op i 
et forsøg på at køre fra objektet. Pludselig 
var objektet foran dem. 

På et tidspunkt foretog Sean en U- 
vending med bilen og kørte mod vest for 


kort tid efter at gentage manøvren, så de nu 
igen kørte mod øst. Det fremgår ikke klart, 
om det var fordi han ville forsøge at ryste 
objektet af sig eller for at følge efter det. 
Lidt senere kom objektet så tæt på deres 
Ford Teistar, at Sean måtte foretage en 
undvigemanøvre over i den anden side af 
vejen. Der var de lige ved at ramme en 
modkørende bil med campingvogn, som 
dog ikke stoppede op. 

Det videre forløb er lidt usikkert, og ræk¬ 
kefølgen af begivenhederne er måske ikke 
helt korrekt: 

— Det højre bagdæk eksploderede, 
mens de kørte over 100 km/t. Sean 
bremsede bilen, og de stoppede. 

— Fru Knowles placerede begge hænder 
på indersiden af bilens tag og følte en 
klæbrig substans. Hun trak hurtigt 
hænderne til sig. De føltes varme i 
nogle sekunder derefter. 

— De rullede på et tidspunkt vinduerne 
ned, og en grå/sort tåge bølgede ind i 
bilen. 

— Lyden af deres stemmer skiftede i tone¬ 
leje og lød som i nedsat tempo. 

— De hørte en summende lyd. 

— Familien mener, at objektet på et tids¬ 
punkt landede på taget, selv om de ik¬ 
ke kunne se det så tæt på i nogen ret¬ 
ning. 

— Sean besvimede på et tidspunkt (mens 
bilen holdt stille). 

— De blev alle ret hysteriske, græd og 
råbte. Fru Knowles troede, at hun 
skulle dø. 

— De mener, at bilen blev løftet op fra 
vejen - men direkte adspurgt kunne de 
ikke huske, at de havde set NED på 
vejen fra et punkt OPPE over vejen. 

— Men samtidig fortæller de, at det var, 
som om bilen senere »blev sat« ned på 
jorden igen, og at det måske var på 
det tidspunkt, at dækket punkteréde. 

— Familiens to hunde blev også hyste¬ 
riske. 

— De fortalte, at luften lugtede som et 
forrådnet lig. 

— Farven på objektet angives som væ¬ 
rende orange. 

På dette tidspunkt stod bilen stille, og de 
forlod alle bilen og gemte sig i noget krat, 
som var tæt ved vejen. Objektet blev i nær¬ 
heden ca. 15 minutter endnu og forsvandt 
derefter. 

Familien vendte tilbage til bilen, skiftede 
hurtigt dæk, og fortsatte derefter mod 
Mundrabilla Motor Hotel. 

Historien kom til ufo-organisationernes 
kendskab kl. 14.30 samme onsdag, den 20. 
januar 1988, ca. 10 timer efter hændelsen. 

Historien offentliggøres 

Familien var på dette tidspunkt på politi¬ 
stationen i byen Ceduna. Det var menin¬ 
gen, at de skulle fortsætte til byen Adelai- 
de, hvor familien skulle mødes med Ray 
Brooke fra UFORSA. Historien slap dog 


UFO ATTACKS 

FAMILYH 


‘Lifts car off roacT 



DESERT: Where UFO was sighted 


A FAMILY underwent blzarra physlcal 
changas when thalr car was lifted from 
an outback hlghway by a UFO, police 
sald today. 

While In the clutches of the bright. glo wing. 
egg-shaped object. tha terrlfied mother and her 
three so ns sald thetr volces bec&me slurred and 
abnormallv slow. 

*‘It was like we were in a time warp," the famlly 
sald after thetr & trange encounter on the Nul- 
1 ar bor PI alns yesterday. 

Police who later lnspected the car found It cov¬ 
ered In a thlck coating of black aah. There was 
also ash Inside the car. 

They also found dents ln the oomers of the roof 
caused. the famlly say. when the UFO grtpped the 
* ‘ ■ e 2 



ALIEN: How the family described 

ud til pressen, før de nåede til Adelaide, og 
familien blev kontaktet af flere journali¬ 
ster. De indgik en aftale med TV-selskabet 
Channel 7 om rettighederne til deres histo¬ 
rie. Ray Brooke kom dog til at tale med fa¬ 
milien i Adelaide, men det blev ind imellem 
interviews og TV-optræden, så der blev ik¬ 
ke på det tidspunkt tid til en grundig samta¬ 
le. Den kom først i stand senere. 

Udfra et seriøst ufo-forskningssynspunkt 
må det betragtes som meget uheldigt, at et 
kommercielt firma, TV-selskabet Channel 
7, køber sig eneret på oplysninger og under¬ 
søgelser, og derved i første omgang for¬ 
hindrer de lokale ufo-folk og uvildige tek¬ 
niske eksperter i at komme til. 

Foruden TV-indslag og interviews blev 
der hurtigt draget et andet kommercielt ele¬ 
ment ind i sagen. Nemlig reklame. Allerede 
eet døgn efter at observationen var blevet 
omtalt i medierne, lavede et dækfirma en 
TV-reklame for ufo-sikre dæk! 

Undersøgelsernes resultater 

Alle undersøgelserne er endnu ikke afslut¬ 
tet, men en del interessante oplysninger kan 
nævnes på nuværende tidspunkt. 

10 timer efter hændelsen blev der ind¬ 
samlet en prøve af det aske- eller sodlag, 
som blev fundet på bilen. Det var en af po¬ 
litiets teknikere ved Ceduna politistation, 
der foretog indsamlingen af denne prøve, 
men resultatet af disse undersøgelser afven¬ 
tes stadig. 

Den 25. januar kunne Channel 7 imid¬ 
lertid meddele resultatet af »deres« eksper¬ 
ters undersøgelse af sodlaget. Resultatet 
lød: »Analysen af det sorte materiale fra fa¬ 
milien Knowles bil afslører , at det sandsyn¬ 
ligvis er en blanding af smeltet jern og sve¬ 
den bremsebelægning. Hullet i det flænge¬ 
de dæk var som skåret med en kniv , og der¬ 
for kan det være opstået ved kørsel over en 
længere distance på en asfaltkant ved vejsi¬ 
den. Det kunne i givet fald forklare bilens 
rystelser og den omtalte tåge eller røg. 

Mærkerne på bilens tag kan være opstået 
på følgende måde: familiens to kufferter 
var bundet fast til bilens tag , og de kunne 
være revet af under kørslen og derved for¬ 
årsage de omtalte mærker. Det skal dog un¬ 
derstreges, at dette kun er en teori , som 
endnu ikke kan be- eller afkræftes.« 

Såvidt meldingerne fra TV-selskabets 
eksperter. 

Ufo-organisationen UFORSA’s folk har 
konkluderet: 

»— at de fysiske spor , på bilen især , ikke er 
så klare og tydelige , som den første omtale i 
medierne ellers kunne tyde på. Derfor er der 
grund til forsigtighed i bedømmelsen , så 
længe de tekniske rapporter ikke er færdi¬ 
ge.« 

Dette ligger tilsyneladende ikke så langt 
fra de resultater, som TV-selskabet frem¬ 
kom med. Dog må teorierne ikke tages som 
udtryk for den endelige konklusion på sa¬ 
gen. 

Videre fortælles det i rapporten fra 



Ny serie om vor spændende verden 


MYSTERIET OM 


Mysterier har altid optaget 
mennesket. De er spændende 
og sætter fantasien i sving. 

Hvad ved vi i dag om virkelig¬ 
hedens mysterier? 

Serien Mysteriet om... giver 
svaret på seriøs og overskuelig 
måde. 

Redigeret af Kim Møller Hansen. 

Bermuda Trekanten 

Af Kristian Kristiansen. 

36 sider, illustreret. Kr. 58,00. 
Bermuda Trekanten kalder man 
den normalt. Området ligger i 
Atlanterhavet. Andre kalder den 
enten Dødens Trekant eller Djæve¬ 
lens Trekant. Her forsvinder man¬ 
ge skibe og fly sporløst. Men der 
sker også andre mærkelige ting... 

Nessie - 

søslangen i Loch Ness 

Af Kim Møller Hansen. 

48 sider, illustreret. Kr. 58,00. 

I bogen beskrives den mystiske sø 
Loch Ness i Skotland. Det mørke, 
dybe vand skjuler noget. Folk har 
set et stort, ukendt dyr. De kalder 



det Nessie. Nogen har også taget 
billeder af det. Hvordan ser Nessie 
ud? Findes Nessie? Er det fup og 
svindel? 

o 

Anden i glasset 

Af Klaus Aarsleff. 

32 sider, illustreret. Kr. 52,00. 

Hvad sker der, når man leger 
’ Anden i glasset ’ ’? Kommer man 
virkelig i kontakt med en ånd, el¬ 
ler er der en naturlig forklaring? 

I bogen forsøges disse og andre 
mysteriespørgsmål besvaret. 



- bestil bøgerne hos boghandleren 

UFORSA: »Familien Knowles virker som 
en ganske almindelig familie , med begge 
ben på jorden , men det er vor opfattelse , at 
de tydeligvis har været udsat for en oplevel¬ 
se, som har gjort et meget stort indtryk og 
har efterladt dem i en traumatisk tilstand.« - 

- »Der er for os at se ikke noget , der umid¬ 
delbart tyder på et fup-nummer«, skriver 
de australske ufologer. Rapporten slutter 
med følgende: »På nuværende tidspunkt er 
hændelsen stadig åben over for en lang 
række fortolkninger , teorier og gisninger. 
Vore undersøgelser er endnu ikke afsluttet , 
og en mere detaljeret rapport er under ud¬ 
arbejdelse«. 

Så vidt ordene fra Keith Basterfield og 
Ray Brooke. Denne foreløbige rapport ind¬ 
går i et nyhedsbrev, som SUFOI har mod¬ 
taget fra The Australien Centre for Ufo 
Studies. 

Teorierne 

Hvad kan så være forklaringen på familien 
Knowles* ubehagelige oplevelse i 
Nullarbor-ørknen i det vestlige Australien? 

— Der er foreløbig fremsat følgende teori¬ 
er: 

1. Der er en naturlig forklaring på de så¬ 
kaldte fysiske spor, og alle medlem¬ 
merne af familien har haft en livlig 
fantasi. 

2. Familien er blevet generet af reflek- 
tioner fra den tidlige morgensol og 
har set en art luftspejling. 

3. Hændelsen var et udslag af et natur¬ 
fænomen kendt som »tør torden«. 

4. Ufoet var et meteor, der styrtede 
mod jorden, og som sprængtes i nærhe¬ 
den af bilen. 

5. Det var en virkelig nærkontakt af 2. 
grad. 

Her følger en gennemgang af de 5 forskelli¬ 
ge teorier. 

Ad 1. — Som det er fremgået ovenfor, vir¬ 
ker familien Knowles ikke som fupmagere 
ifølge meldingerne fra Australien. Der kan 
måske findes en naturlig forklaring på nog¬ 
le af de »fysiske spor«, men det behøver jo 
ikke at være ensbetydende med, at familien 
har haft en meget livlig fantasi. Det skal 
selvfølgelig med i disse betragtninger, at fa¬ 
milien trods alt havde kørt hele natten og 
var ret træt. Alt i alt mener artiklens forfat¬ 
ter dog, at der kan ses bort fra et fupnum¬ 
mer, men det øvrige i denne teori kan der 
ikke ses bort fra på nuværende tidspunkt. 

Ad 2. — Familien Knowles kørte mod den 
tidlige morgensol. Under visse specielle 
vejrforhold kan reflektioner fra solen eller 
spejlinger fra en bils forlygter reflekteres ud 
på lang afstand set fra en kørende bil på en 
sådan måde, at disse reflektioner/spejlinger 
kan se ud som lys fra f.eks. et svævende 
rumskib. 

Hvis vi antager, at dét var, hvad familien 
så, og at de troede det var et rumskib, kan 
der være gået panik i dem med slingrende 
kørsel til følge. De har måske ramt en skarp 


kant eller sten ved vejsiden og har hvirvlet 
en masse støv op i et forsøg på hurtigt at nå 
frem til luftspejlingen for at opklare, hvad 
lysene bestod af. Dette skulle så forklare 
punkteringen, sodlaget på bilen, og de ry¬ 
stelser, som de har forklaret, at de var ud¬ 
sat for. Disse betragtninger tager dog ikke 
højde for det punkt i familiens forklaring, 
hvor de fortæller, at objektet på et tids¬ 
punkt blev set bagved bilen. 

Selv om familien var træt og kan have 
sammenblandet nogle forklarlige begiven¬ 
heder, lyder denne teori noget tynd. Indtil 
nu ved vi dog ikke ret meget om selve for¬ 
holdene på den eksakte vejstrækning, så 
helt afvise disse tanker vil derfor være for 
tidligt. 

Ad 3. — På de sydlige breddegrader optræ¬ 
der af og til et fænomen kendt som »tør 
torden«. Der sker det, at en kraftig ladet 
luftstrøm bliver til en elektrisk ladet mini- 
storm. Luften bliver forvandlet til et felt 
med elektrisk spænding, og det kan få ret 
kraftige følgevirkninger. Motorer sætter 
ud, mærkelige lysfænomener kan observe¬ 
res, og orkanagtige vindstød kan forekom¬ 
me, evt. med en kombination af det vi ken¬ 
der som kuglelyn, som jo stadig er et noget 
gådefuldt naturfænomen. 

Professor P. Schwerdtfergger, der leder 
den meteorologiske afdeling på et universitet i 
Adelaide, siger om fænomenet »tør tor¬ 
den«: » Ved det forholdsvis usædvanlige 
naturfænomen lades luften med et elektrisk 
felt , der kan give sig højst mærkværdige 
udslag. Der opstår nærmest et tæppe af 
elektrisk ladede støvpartikler.« 

Her vil den opmærksomme læser na¬ 
turligvis indskyde — Hvordan var så vejret 
i området den 20. januar i år? — Svaret får 
vi fra Mike Manton, der er leder af et vi¬ 
denskabeligt meteorologisk center i Mel- 
bourne: »Der har været mange rapporter 
om dette fænomen , tør torden , men på det 
pågældende tidspunkt har vort center ikke 
registreret den form for uvejr i dette 
ørkenområde«. 

Det er helt givet, at videnskaben endnu 
står over for mange uløste gådefulde meteo¬ 
rologiske naturfænomener, og det kan ikke 
udelukkes, at dét var, hvad familien Know¬ 
les har været udsat for. Det er efter artik¬ 
lens forfatters mening den mest sandsynlige 
naturlige forklaring. 

Ad 4. — Denne teori forklarer hændelsen 
ved en meteorsprængning, som skulle have 
fundet sted i umiddelbar nærhed af famili¬ 
ens bil. Det kunne endda være sket lige over 
bilen, og et brudstykke kunne have ramt bi¬ 
len og derved forårsaget de omtalte spor på 
bilen. 

Efter sådan en meteor-undergang kan en 
chokbølge have ramt bilen og derved have 
rystet den og måske forårsaget en punkte¬ 
ring. Den mærkelige lugt kunne også stam¬ 
me fra meteoret. 

Denne teori kunne endda også hænge 
sammen med, at nogle fiskere fra deres tun¬ 


fiskerbåde ud for kysten har rapporteret 
nogle mærkelige lysfænomener på himlen 
på nogenlunde samme tid. Det med tiden er 
dog p.t. noget usikkert. 

Svagheden ved denne teori er bl.a., at der 
ikke er fundet fysiske rester efter et sådant 
meteor ifølge det rapportmateriale, som 
SUFOI indtil nu har kendskab til. Igen kan 
det konkluderes, at denne teori ikke helt 
kan udelukkes. 

Ad 5. — Sidste teori i denne omgang: Det 
var en virkelig nærkontakt af 2. grad. 

Skal vi finde en forklaring på alle de de¬ 
taljer, som er gengivet i familiens beret¬ 
ning, må vi nok ty til denne forklaring. Det 
er jo så let at henføre uforklarlige ting til 
begrebet Ufo-observation af 2. grad. I den¬ 
ne sag kan det dog være rimeligt at gøre 
det, idet fantasien sætter en vis grænse, når 
vi snakker om naturlige forklaringer. 

Som tidligere nævnt har der muligvis væ¬ 
ret flere vidner til det samme lysfænomen. 
Foruden de nævnte tunfiskere henvendte 
en lastbilchauffør sig angående hændelsen. 
Graham Henley havde kørt ca. 10-15 km 
foran Knowles-familien og havde i lastvog¬ 
nens højre bakspejl set et klart hvidt lys, 
der svævede henover lysprikkerne fra bilens 
forlygter. 

Desuden har familien fortalt, at en bil 
med campingvogn passerede dem i modkø¬ 
rende retning, men uden at stoppe op. Det 
er endnu ikke lykkedes at spore bilens fø¬ 
rer, som ellers formodentlig ville være et 
vigtigt vidne. 

Der kunne skrives meget mere om denne 
5. teori, for og imod, men på det forelig¬ 
gende grundlag må en egentlig nærobserva¬ 
tion af 2. grad regnes med til de mulige for¬ 
klaringer. Når der foreligger noget nyt i sa¬ 
gen, vil det naturligvis blive refereret her i 
UFO-NYT. Men indtil da kan man jo godt 
undre sig over fremgangsmåden, og hvis vi 
nu lige antager, at det rent faktisk var en 
flyvende tallerken, hvad er så meningen 
med at chikanere sagesløse mennesker på 
en øde vejstrækning midt om natten? 

En lang række andre interessante spørgs¬ 
mål kan opstilles, men hvad mener læserne 
om denne sag? Har De en kommentar til 
nogle af de spørgsmål, der er rejst i artik¬ 
len, til de fremførte teorier eller måske en 
helt anden spændende forklaring, ja, så hø¬ 
rer vi meget gerne nærmere. □ 

Kilder: 

Rapport udarbejdet af Keith Basterfield 
(UFORA/UFORSA) & Ray Brooke 
(UFORSA) den 22.1.1988. 

»Reports Digest« udarbejdet af The Au- 
stralian Centre for Ufo Studies, redigeret 
af Mark Moravec, dateret den 29.1.1988. 
Sun-Herald, den 24.1.1988. 

Daily Mirror, den 21.1.1988. 

Sun, den 21.1.1988. 

Aalborg Stiftstidende, den 23.1.1988. 

Det Fri Aktuelt, den 22.1.1988. 

Jyllands Posten, den 24.1.1988. 

UFO-RAPPORTER 

DANMARK 


Ved Torben Birkeholm. 


1. oktober 1987 - 31. marts 1988 

Oversigten dækker fjerde kvartal af 1987 
samt første kvartal af 1988, som det ses bå¬ 
de på kort og liste. 

Lad os først se lidt nærmere på 1987. Vi 
kan på dette tidspunkt lave en foreløbig op¬ 
gørelse for hele året. Antallet af henven¬ 
delser for 1987 er i alt 105 stk. 

Heraf drejer de 25 henvendelser sig om 
observationer gjort før 1987. 

På nuværende tidspunkt har vi en sand¬ 
synlig forklaring på 97 stk. Tilbage bliver 
altså 8 såkaldte ufo-observationer, som vi i 
dag ikke kan forklare. Men det skal be¬ 
mærkes, at nogle observationer for 1987 
stadig undersøges. 

Til sammenligning følger antal henven¬ 
delser i de senere år: 


1983: 171 henvendelser 

1984: 152 — 

1985: 136 — 

1986: 87 — 

1987: 105 — 

Antallet af henvendelser om observationer 
er altså steget en smule i forhold til 1986, 
men der er ikke tale om noget bemærkelses¬ 
værdigt udsving i forhold til tidligere. 

Lad os nu se på et lille udvalg af de nævnte 
observationer fra fjerde kvartal 1987: 


Nærobservation af 3. grad? 

Blandt henvendelserne i første kvartal 
1988 vil vi her nøjes med at fortælle lidt 
om én observation. Det er en ældre sag fra 
60’erne, hvor en aalborgenser har en usæd¬ 
vanlig oplevelse, som han har gået og 
»gemt« i de mange år. I forbindelse med et 
indslag om ufoer i Nordjyllands Radio 
kontaktede han SUFOI. 

Kort fortalt gik manden ude ved 01-tiden 
en vinternat, hvor det frøs omkring 12 gra¬ 
der. I ca. 30 graders højde så han en lysen¬ 
de projektør, og da lyset kom nærmere, så 
han alle regnbuens farver spille i et lys un¬ 
der den tallerken-formede genstand. Der 
var en slags »gelænder« rundt om genstan¬ 


den, foran en kuppel med runde »vinduer«, 
og noget der lignede en oval »dør«. 

Pludselig kom en høj »mand« til syne, 
iført en slags uniform med blanke knapper. 
»Manden« vinkede ned til observatøren, 
der ville forsøge at vinke igen, men opda¬ 
gede, at han ikke kunne - han var helt stiv! 

Efter 3-4 minutter slukkedes lyset, og 
genstanden forsvandt. Observatøren følte 
sig uhyggeligt til mode og var dårlig flere 
dage efter. Sagen undersøges nærmere i 
øjeblikket. □ 

Mystiske lys over Øst-Himmerland 

Det første, der falder i øjnene på listen, er 
de mange observationer fra den 17. novem¬ 
ber 1987. Det startede med en henvendelse 
fra en kvinde, der sammen med sin søn kør¬ 
te fra Aalborg mod Øster Hurup ved ky¬ 
sten. Ved 23-tiden opdagede de to hvide, 
projektørlignende lys i sydlig retning. Lyset 


syntes at stå stille, og de standsede op i 
Egense for at se nærmere på fænomenet. 
På et tidspunkt mente de, at lyset bevægede 
sig nedad. De fortsatte i sydlig retning, og 
på et tidspunkt så de fænomenet fra en an¬ 
den vinkel. Derved opdagede de seks-otte 
røde og grønne lys omkring de hvide. 

Kort efter slukkedes de hvide lys, mens 
de farvede stadig kunne ses. Pludselig op¬ 
dagede de, at lysene bevægede sig stille ud 
over Kattegat, hvor de forsvandt. 

Kort efter passerede et rutefly fra Køben¬ 
havn mod Aalborg, og ved at sammenligne 
fly og lysfænomen var både mor og søn 
enige om, at de mystiske lys ikke var et fly. 
De mener selv, at lysene kun var et par 
hundrede meter borte. 

Nogle dage senere bad SUFOI Aalborg 
Stiftstidende om at efterlyse vidner til ob¬ 
servationen, og som det ses af listen, gav 
det en række henvendelser. De fleste om 
observationer fra andre tidspunkter, men 
nogle havde dog også bemæket lysfænome¬ 
net den 17. november. Nogle vidner havde 
også set både ruteflyet og det andet lysfæ¬ 
nomen. 

Alle undersøgelser tydede dog på, at lys¬ 
fænomenet ikke kun var et par hundrede 
meter borte - snarere adskillige kilometer! 
På den måde blev det klart, at de mystiske 
lys sagtens kunne have været et fly alligevel. 
Når moderen og sønnen syntes, at lysene 
var meget forskellige fra ruteflyet, er der ik¬ 
ke noget mærkeligt i det. Mange forskellige 
flytyper svæver over vore hoveder, og de 
har næsten alle forskellig lysføring. For¬ 
skellige synsvinkler forklarer let, at de hvi¬ 
de projektører syntes at slukke på et tids¬ 
punkt. 

1 øvrigt udviste lysfænomenet ikke nogen 
adfærd, som et fly ikke kan. F.eks. er det 

ofte sket, at lys, der »stod helt stille«, har 
givet anledning til meldinger om ufoer. Der 
sker dét, at et fly, der har retning lige mod 
observatøren, ser ud til at stå stille, mens 
det i virkeligheden langsomt nærmer sig. 
Og landingsprojektører kan ses så langt 
væk i klart vejr, at det kan vare minutter, 
før man opdager en bevægelse. 

Kraftig lyd skræmmer folk 

29. november markerer en dramatisk ople¬ 
velse for flere voksne par i den lille by Ske¬ 
lund, nord for Hadsund. Mellem 00.30 og 
01.00 sad et ægtepar i deres villa og så en 
video-film. Pludselig blev lyden fra TV-ap- 
paratet fuldstændig overdøvet af en meget 
kraftig »brummende« lyd, der syntes at 
komme fra et sted oven over huset. 

Det var, som om lyden »pakkede« huset 
helt ind, og ægtemanden gik udenfor i mør¬ 
ket. Han kunne fortsat høre lyden og kigge¬ 
de op, men kunne intet se overhovedet. 

Efter nogle minutter bevægede lyden sig 
væk i sydøstlig retning. Konen, der havde 
stået ved vinduet, bemærkede, at de elektri¬ 
ske lys på en gran i haven bevægede sig 
kraftigt op og ned — selv om det faktisk 
var vindstille udenfor. Hun mente, at det 
måske kunne skyldes en effekt fra én eller 
anden motor/maskine, der også var årsag 
til den kraftige lyd. 

Denne oplevelse blev også omtalt i Aal¬ 
borg Stiftstidende , og det viste sig, at end¬ 
nu et par i Skelund havde været oppe for at 
se video-film. De kunne berette om stort set 
samme fænomen, men hér sammenlignede 
de lyden med den larm, der kommer fra et 
stort jetfly, der flyver bogstaveligt talt i 
trætophøjde. Eller som 10 mindre jetfly i 
formation. Også hér gik manden udenfor, 
men han bemærkede, at det ikke var muligt 
at se noget på himlen på grund af skydæk¬ 
ke. 

Via SUFOIs kontakter til militære og civ¬ 
ile luftfartsmyndigheder blev det fastslået, 
at der ikke havde været flyaktivitet i områ¬ 
det det pågældende tidspunkt. Samtidig 
udelukkede man dog ikke, at ét eller flere 
fly kunne have været over området. 

Efter at have gennemgået alle detaljer 
hælder SUFOI til den antagelse, at ét eller 
flere fly var årsag til den mystiske lyd. Intet 
i det beskrevne udelukker muligheden, men 
det er stadig lidt af en gåde, hvad formålet 
med en sådan meget lav overflyvning skulle 
have været, og hvad det var for et (eller fle¬ 
re) fly. 


UFO-NYT 61-80 

En samling af bladet UFO-NYT 
fra årene 1961-80, i alt 104 numre, 
sælges for højeste bud. 

Henning Christiansen 
Buen 8 , Stagstrup , 

7752 Snedsted. 

Tlf. 07 93 13 13 


Oversigt over observationer modtaget i 
perioden 


Observa- 

tionssted 

Begyndelses¬ 

tidspunkt 

Varig¬ 

hed 

Observationssted 
(postnr. og bynavn) 

Antal 

obs. 

Farver 

Evt. iden¬ 
tifikation 

??.??. 5 7 

18-tiden 

ca. 4 min. 

4871 Horbelev 

3 

hvid 


??.??. 63 

22-tiden 


2770 Kastrup 

2 

orange 


60'erne 

01-tiden 

3-4 min. 

9000 Aalborg 

1 

regnbuens farver 


03.04.76 

23.30-tiden 

ca. 5 min. 

9560 Hadsund 

1 

sort/blå 


19.03.83 

ca. 01.10 DST 

10 min. 

3400 Hillerød 

1 

gullig-hvid 


23.06.84 

aften 


4760 Vordingborg 

1 

rød/lyserød 


Foråret ’85 

midnat 


4760 Vordingborg 

2 

grøn 


14.06.87 

23.55 DST 

6 min. 

5400 Bogense 

2 

hvid 

flylys 

20.06.87 

15.00 DST 

få sek. 

7260 Sdr. Omme 

3 

mørk 

fly 

29.07.87 

23.00 DST 

ca. 1 min. 

9000 Aalborg 

2 

hvid 

flylys 

Sommer ’87 

midt eftm. 


9370 Hals 

1 

hvid/sort 


Efterår ’87 

eftermiddag 

ca. 60 sek. 

2930 Klampenborg 

1 

blålig 


20.09.87 

22.30 DST 

40 min. 

2605 Brøndby 

2 

hvid 


25.09.87 

aften 


4250 Fuglebjerg 

1 

hvid 


03.10.87 

15.47 DNT 

1 min. 

3150 Hellebæk 

1 

hvid/grå 

fly 

14.10.87 

mellem 21.00 



1 




og 21.30 DNT 

4690 Haslev 


rød/- 







gul/hvid 



15.10.87 

ca. 13.20 DNT 

10 sek. 

2100 Kbh. 0 

1 



15.10.87 

ca. 00.30 DNT 


4690 Haslev 

1 

hvid/rød 


02.11.87 

21.00 DNT 


9510 Arden 

1 

hvid/rød/grøn 

fly 

10.11.87 

ca. 22.30 DNT 


9230 Svenstrup 

2 

hvid/rød 

fly 

ca. 11.11.87 

ca. 21.00 DNT 


9280 Storvorde 

1 

flere 

fly 

17.11.87 

ca. 22.50 DNT 

ca. 10 min. 

9280 Storvorde 

2 

hvid/rød/grøn 

fly 

17.11.87 

ca. 23.00 DNT 

5-10 min. 

9280 Storvorde 

3 

hvid/rød/grøn 

fly 

17.11.87 

ca. 23.00 DNT 


9370 Hals 

2 

hvid 

fly 

17.11.87 

23.02 DNT 

ca. 10 min. 

9280 Storvorde 

2 

hvid/rød/grøn 

fly 

17.11.87 

ca. 23.30 DNT 

ca. 3 min. 

9330 Dronninglund 

1 

hvid 

fly 

17.11.87 

ca. 23.59 DNT 

10-15 min. 

9000 Aalborg 

2 

hvid 


20.11.87 

ca. 07.35 DNT 

2-4 min. 

4641 Sorring 

2 

hvid/rød/orange 


23. eller 







24.11.87 

07.30-tiden 

ca. 2 min. 

9530 Støvring 

1 

hvid 

fly 

29.11.87 

mellem 00.30 







og 01.00 DNT 

4-5 min. 

9560 Hadsund 

3 


fly 

29.11.87 

mellem 00.30 







og 01.00 DNT 

få min. 

9000 Aalborg 

2 


vind 

29.11.87 

mellem 00.30 







og 01.00 DNT 

2-3 min. 

9560 Hadsund 

2 


fly 

30.11.87 

ca. 17.00 DNT 


9280 Storvorde 

1 

hvid 

fly 

01.12.87 

ca. 16.30 DNT 


9640 Farsø 

2 

hvid/rød/grøn 

fly 

02.12.87 

17-tiden DNT 

kortvarigt 

9370 Hals 

1 

hvid 

meteor 

08.12.87 

18.21 DNT 

ca. 5 min. 

5750 Ringe 

2 

rød/grøn/blå/hvid 


10.12.87 

aften 

ca. 1 time 

3000 Helsingør 

2 

blå/hvid/orange 

stjerne 

11.12.87 

21.30 DNT 

15 min. 

2605 Brøndby 

3 

gul 


11.12.87 

ca. 22.18 DNT 

2 min. 

6200 Åbenrå 

1 

hvid/orange-gul 


17.12.87 

aften 


8950 Ørsted 

flere 

gul/orange 

lysgranater 

22.12.87 

00.05 DNT 


9681 Ranum 

1 

rød 


24.12.87 

04.17 DNT 

30 sek. 

9310 Vodskov 

1 

gul/orange 

fly 

04.01.88 

18.55 DNT 

10 min. 

4100 Ringsted 

4 

rød 


05.01.88 

00.14 DNT 

30 sek. 

9310 Vodskov 

1 

gul/orange 

fly 

01.03.88 

01.00 DNT 

40 min. 

2970 Hørsholm 

1 

gul/rød 

stjerne/ 







planet 

13.3.88 

05-tiden DNT 


3000 Helsingør 

5 

hvid 


18.03.88 

ca. 19.00 DNT 

30 min. 

2990 Nivå 

1 

hvid, rød, orange 


18.03.88 

21.45 DNT 


2970 Hørsholm 

flere 

gul 

Venus 

07.04.88 

dag DST 


6510 Gram 

flere 

hvid 

ballon 

07.04.88 

23.15 DST 


2970 Hørsholm 

flere 

gul 

Venus 

08.04.88 

22.00 DST 

flere timer 

2670 Greve Strand 

1 

gul 

Venus 

09.04.88 

22.00 DST 

flere timer 

2670 Greve Strand 

1 

gul 

Venus 

09.04.88 

23.30 DST 

25 min. 

2980 Kokkedal 

3 

gul 


12.04.88 

21.04 DST 

10 min. 

4400 Kalundborg 

1 

hvid 


12.04.88 

22.20 DST 

5 min. 

3450 Allerød 

1 

gul 


13.04.88 

20.45 DST 

6-7 min. 

4300 Holbæk 

2 

hvid 


14.04.88 

01.15 DST 

25 min. 

9520 Skørping 

2 

gul/rød 

Venus 

23.04.88 

01.55 DST 

4-5 sek. 

9000 Aalborg 

1 

gullig 

Meteor 

23.04.88 

02.34 DST 

15-20 sek. 

9000 Aalborg 

1 

gullig 

satellit 

23.04.88 

02.40 DST 

30-45 sek. 

9000 Aalborg 

1 

gullig 

satellit 

23.04.88 

03.45 DST 

30-45 sek. 

9000 Aalborg 

1 

gullig 

satellit 


ufo-nyt... for dig som vil vide mere 

Ubeskrivelig oplevelse 
for politifolk 


- Det var en helt ubeskrivelig oplevel¬ 
se, fortæller Karsten Klyverts, og lige 
først troede jeg, at det hele spillede 
mig et puds. 

- Vi lå og kørte rundt i patruljevognen 
i Hørsholm fredag den 18. marts om 
aftenen, da vi blev dirigeret til Nivå, 
hvor en mand havde anmeldt, at han 
og hans familie havde observeret en 
UFO. 

- Man tænker vel sit i sådan en 
situation, men vi kørte deropad - og 
da vi havde fået oplyst, at UFO’en var 
set stik vest for anmelderens hus, 
kiggede vi mod nordvest, imens vi 
kørte, siger Karsten Klyverts. - Og dér 
så vi ganske rigtigt en meget kraftigt 
lysende, hvid genstand - meget større 
end en stjerne. Det var et kolossalt lys. 

- Nå, men vi kørte op til anmelderens 
adresse for at være sikker på, at vi 
talte om den samme ting, og det viste 
sig, at det var UFO’en, vi havde set på 
vejen derop. 

- For bedre at kunne observere den, 
kørte vi derud - både den familie, der 
havde tilkaldt os - og vi to betjente. 

Vi standsede bilerne på Vejenbrødvej, 


hvor der ikke er nogen gadebelysning 
til at forstyrre synsindtrykket. 

Her stod vi vel i cirka 20 minutter og 
så på UFO’en. Den så ud til at stå 
noget lavere nede end flyene, der i 
øvrigt tydeligt kunne ses, når de 
passerede UFO’en, så kraftigt lyste 
den - farven skiftede fra lysende hvidt 
til orange og rødt. Men det er umuligt 
at bedømme afstande og højder, når 
man ikke har noget helt konkret at 
måle ud fra, siger Karsten Klyverts. 

- Vi prøvede også at pejle lidt efter 
nogle bygninger - og kunne konstate¬ 
re, at selv om UFO’en fjernede sig fra 
os og ganske langsomt blev svagere - 
for til sidst helt at forsvinde uden for 
vores synsvidde, så holdt den samme 
kurs hele tiden. 

Forresten så det ud, som om der var 
noget, der kunne minde om en kran¬ 
arm på venstre side af UFO’ens top. 

- Det var en helt speciel og meget 

stærk oplevelse, tilføjer politiassistent 
Karsten Klyverts, og jeg er vældig glad 
for, at jeg ikke var alene om oplevel¬ 
sen. I begyndelsen tror man jo, at 
fantasien driver gæk med en, men når 
5 andre mennesker ser nøjagtigt det 
samme, så føler man sig mere tryg - 
og spændende var det. □ 

Kilde: Ugebladet, Hørsholm & Karlebo 
kommune, 23. marts 1988. 


SUFOIhar efterforsket sagen. Adskil¬ 
lige mennesker har set det samme 
fænomen og henvendt sig til SUFOI. 
Vi kan nu med sikkerhed fastslå , at 
det er gode gamle Venus , som har 
været på spil. 


Vil du 
hjælpe? 

Der er mange ufo-interes¬ 
serede i Danmark. Men det 
er ikke alle, som kender UFO¬ 
NYT. 

Vi har lavet en flot pjece, 
som fortæller om UFO-NYT 
og SUFOI. 

Vil du hjælpe os med at dele 
den ud, lægge den på dit 
bibliotek, give den til 
naboen...? 

Så kontakt UFO-NYTs redak¬ 
tør: 

Kim Møller Hansen 
Eilekiersvej 14, Benløse 
DK-4100 Ringsted 

UFO-STYRT_ 

Nedstyrtede UFO’er 
- måske 


kredse) var, at de kunne være rumskibe. De 
få videnskabsmænd, der har foretaget un¬ 
dersøgelser af dette emne for regeringen, 
har latterliggjort rumskibs-hypotesen. Spo¬ 
radiske undersøgelser gennem de sidste 40 
år har ført til »resultater« (eller fordomme) 
som disse: 

»De kan umuligt komme hertil derfra.« 
»Hvorom alting er, hvis de gjorde, ville de 
opføre sig anderledes end rapporteret.« 

På trods af alt, har videnskabens skepti¬ 
ske holdning overlevet til vore dage. Ufo¬ 
erne afvises som værende en populær myte. 
For videnskaben er ufo-myten i al alminde- 



Af Richard Hall. 


Nu er tiden inde til på ny at kaste et blik på et næsten 40 år 
gammelt rygte om, at nedstyrtede ufoer og deres besætnin-i 
gers lig er i den amerikanske regerings varetægt. Hvis vi tror 
på denne »latterlige« idé med alt, hvad den medfører af sensa¬ 
tioner, så er vi helt klart paranoide og forvirrede. Vi må så tro 
på alle de historier og rygter, vi hører - historier, der stort set 
kun optræder i tarvelige frokostaviser og betegnes som non¬ 
sens af næsten alle. 


Gennem hele ufo-historien er der ikke en 
teori, der har været så upopulær som »kon¬ 
serverede fremmede lig« — dog kun uden 
for frokostavis-kredsene. Men det viser sig 
til tider, at upopulære teorier er rigtige. 
Dette er på ingen måde en popularitets-test; 
det er en søgen efter sandheden. 

Som de fleste af mine ligemænd, der 
kan føres helt tilbage til Scully-Keyhoe- 
Adamski æraen (1950erne), blev jeg stærkt 
påvirket af det såkaldte Scully-fupnummer 
(hans kilde til beretningen om det nedstyr¬ 
tede ufo og dets besætning, omtalt i hans 
bog Behind the Flying Saucers fra 1950, vi¬ 
ste sig at være plattenslagere), og jeg var 
derfor hånlig over for senere påstande. Selv i 
dag bliver mange af mine respekterede kol¬ 
leger helt violette i hovederne og raser mod 
de førende forskere inden for området, når 
blot man nævner emnet for dem. Men et af 
de vigtige videnskabelige principper er at 
være villig til at stille spørgsmålstegn ved si¬ 
ne egne forudindtagne meninger og være 
villig til at ændre dem, hvis der dukker nye 
beviser op. 

Der findes nye beviser i form af en lille, 
men stadigt voksende bunke af troværdige 
rapporter og supplerende data og doku¬ 
mentation, der truer med at modbevise min 
(vor) tidligere vurdering. De nye informati¬ 
oner er af en sådan kaliber, at de ikke uden 
videre kan afvises. Medmindre vi vælger at 
have en afvisende holdning, må vi give disse 
nye informationer en fair chance. Det er 
bedst at indrømme tidligere begåede fejl og 
så fortsætte fremad. Lad os vurdere de nye 
informationer og hypoteser om de nedstyr¬ 
tede ufoer omhyggeligt. 


Allerførst må vi lige foretage et par filo¬ 
sofiske skridt for at få det omtalte emne 
placeret. »De flyvende tallerkener« dukke¬ 
de op på den amerikanske scene i 1947, og 
den mest populære teori (selv i de højeste 


lighed »en vilje til at tro«, opportunister, 
der vil mele deres egne kager, skøre kugler 
og leverandører af antividenskabelig myste¬ 
rietro. Denne overbevisning er så fast ind¬ 
groet, at en virkelig objektiv undersøgelse 
af ufo-rapporterne anses for at være over- 

flødig, det vil kun stimulere »åbenlys« po¬ 
pulær fantasi. 

Nu dukker så den påstand op, at flyven¬ 
de tallerkener er styrtet ned, og at både far¬ 
tøjerne og ligene af besætningerne gemmes 
af regeringen. — Rygter, der blev spredt 
vidt og bredt af nyhedsmedierne gennem 
1950erne. Man kan let forestille sig de skep¬ 
tiske videnskabsmænds reaktion. Ufoerne 
ville ikke styrte ned her, når de slet ikke 
eksisterer! At Scullys historie blev afsløret 
som et par bondefangeres værk, har højst 
sandsynligt behaget skeptikerne. Men mere 
vigtigt er det nok, at det gennem lange tider 
fik ufologerne til at tage afstand fra sådan¬ 
ne rapporter om nedstyrtede ufoer, og sam¬ 
tidig var det en »kæp i hjulet« for de ufolo¬ 
ger, der forsøgte at få videnskaben til at ta¬ 
ge ufoerne alvorligt. 

Spørgsmålet tages op til nyvurdering 

Da jeg kom ind i ledelsen af National Inve- 
stigation Committee on Aerial Phenomena 
(NICAP) i 1958, erfarede jeg, at der var 
blevet indrapporteret adskillige beretninger 
om nedstyrtede ufoer til major Donald E. 
Keyhoe, før NICAP blev dannet. I arkivet 
var der mange breve adresseret til ham via 
hans udgivere. Rapporterne fortsatte med 
at strømme ind til NICAP de næste 10 år. 
Selv om de mest troværdige kilder ikke blev 
afvist, blev de dog heller ikke modtaget 
med åbne arme. 

Mange år senere, da både major Keyhoe 
og jeg havde forladt NICAP, genfandt jeg 
arkiverne med »nedstyrtede tallerkener« og 
»rygter« i en tilstand, som noget der var 
blevet kasseret i et supermarked. De inde¬ 
holdt de originale breve og karbonkopier af 
mine svar. At genlæse dem var en form for 
efterrationalisering for mig. Typisk havde 
jeg, baseret på Scully, givet udtryk for en 
stærk skepsis og mere eller mindre rynket 
på næsen over, at beretningerne som regel 
var anden- eller tredie-hånds rapporter, og 
(ganske rigtigt) insisteret på at komme i 
kontakt med førstehåndsvidnet. Den tone, 
jeg anvendte i brevene, lagde ikke ligefrem 
op til et samarbejde (i det tilfælde rappor¬ 
tøren måske kunne ønske det), og der 
meldte sig ingen førstehåndsvidner gennem 
de mange år. 

Ironisk nok kom et af brevene fra forske¬ 
ren Todd Zechel, der dengang var ansat ved 
Army Security Agency. Han havde hørt 
nogle rygter om et nedstyrtet ufo fra en 
troværdig kilde indenfor hæren. I et forsøg 
på at rette på på den fejl, som jeg tidligere 
havde begået ved ikke at følge sagen op, 
kontaktede jeg Zechel (en dygtig forsker, li¬ 
ge meget hvad rygterne end siger om ham) 
og bad ham gøre det. Ud fra det gamle 
NICAP-materiale var Zechel i stand til at 
opspore og interviewe to førstehåndsvid¬ 
ner. Efter en invitation fra Zechel var jeg 
med til et af interviewene på et motel i Wa¬ 
shington DC området. 

Den mand, vi mødte, havde haft kom¬ 
mandoen over en af hærens helikoptere og 
været assistent for en general. 1 sidstnævnte 

Nedstyrtningen i Roswell kom også på forsiden af »Roswell Daily Record« den 8. juli 1947. 
Luftvåbnet havde selv udsendt en pressemeddelelse om nedstyrtningen. Presseofficeren, 
Walter G. Mant, blev senere, ifølge pressen, »bragt til tavshed«. 


egenskab påstod han at have set fartøjet og 
de fremmede lig på Langley Air Force Base i 
Virginia. Han fik at vide, at de stammede 
fra en nedstyrtning i New Mexico i 1953. 
Han er nu soldat af reserven og religiøst ak¬ 
tiv, og på det tidspunkt vi mødtes, deltog 
han i en kirkekonference. Hans forbindelse 
til militæret er kontrolleret og verificeret. 
Denne hændelse var i stærk modstrid med 
min tidligere overbevisning om, at der ald¬ 
rig kom førstehåndsvidneudsagn fra trov¬ 
ærdige kilder. Muligheden for, at det er et 
fupnummer, er meget lille. Han havde ikke 
udset sig os. Vores spor til ham havde ikke 
været fulgt i 13 år. 

Dertil kommer, at han ikke ligefrem var 
et samarbejdsvilligt vidne. Han følte ikke, 
at offentligheden havde ret til at få noget at 
vide om den slags affærer, og han bekræfte¬ 
de kun modstræbende den beretning, NI¬ 
CAP tidligere havde fået fra en af hans ele¬ 
ver. Hans fremtræden var præget af forsig¬ 
tighed. 

Så vidt jeg husker, sporede Zechel senere 


generalen, men kunne ikke få en bekræftelse 
her. På nuværende tidspunkt ser det ud som 
om, at sagen er endt i en blindgyde. Disse 
vidner kunne imidlertid blive stævnet for en 
kongres-komité og tvunget til at vidne, hvis 
et eller flere samarbejdsvillige vidner satte la¬ 
vinen i gang. Der er mindst to andre kilder, 
der har rapporteret, at der opbevares et 
fremmed rumfartøj på Langley (Stringfield, 
1980 MUFON UFO Symposium Procee- 
dings. Case A-3 og B-6). 

Kriterier 

Kriteriet for en troværdig rapport om et 
nedstyrtet ufo er forholdsvis simpelt og 
ligetil: 

1) Ophavsmanden må have haft et job eller 
hverv, som sandsynligvis ville placere 
ham ved et nedstyrtningssted eller et op¬ 
bevaringsområde. 

2) Han måtte gennem den sædvanlige vur¬ 
dering af personlig karakter og pålide¬ 
lighed. 

3) Han måtte kunne komme med de nød¬ 
vendige militærpapirer eller informati¬ 
oner, der kunne bekræftes i de historiske 
arkiver og officielle dokumenter, hvor 
dette er muligt. 

Et stadigt stigende antal tilfælde opfylder 
helt eller delvis disse kriterier. Nogle af fa¬ 
cetterne i disse hidtil troværdige rapporter 
bør stadig undersøges, hvilket ofte besvær¬ 
liggøres af vidner, der ikke er interesserede i 
at samarbejde af frygt for repressalier fra 
regeringen, (sædvanligvis) fordi de har un¬ 
derskrevet en tavshedserklæring og/eller 
har en pension og andet sikkerhedsnet at 
sætte på spil. 

De mest troværdige rapporter kommer 
fra militære efterretnings- og sikkerheds¬ 
folk, der er trænede i at arbejde i hemme¬ 
lighed og i ikke at tale om det. Troværdig¬ 
heden er meget afhængig af vidnets optræ¬ 
ning. Derfor har de troværdige militære kil¬ 
der kun med stor forsigtighed fortalt det til 
en eller to personer og forlangt total anony¬ 
mitet. Ofte har de fortalt det for »at lette 
deres hjerte«, eller fordi offentligheden 
burde have det at vide. Af og til kommer 
der en beretning fra en eller anden, der pra¬ 
ler med at være nær ven til en, »der ved no¬ 
get«. Graden af, hvor villig en kilde er til at 
samarbejde, er stærkt afhængig af den en¬ 
kelte person og omstændighederne, men et 
gennemgående træk er, at villigheden til at 
»gå til offentligheden« er stærkt forbundet 
med frygten for konsekvenserne ved at gå 
så vidt. 



General Ramsey (tv.) og oberst DuBose under pressekonferencen i juli 1947 på Fort Worth 
luftbasen. De sidder med resterne af den vejrballon, som ifølge luftvåbnet var årsagen til 
rygterne om en ufo-nedstyrtning. 


Nedstyrtning og troværdighed 

Et af de mest komplette og uimodståelige 
tilfælde er »Sag A-3« (Stringfield, 1985 
MUFON UFO Symposium Proceedings), 
hvor en tidligere Air Force Security Service 
betjent, der havde givet lov til et længere in¬ 
terview, svarede på vigtige spørgsmål, 
fremskaffede nogle dokumenter og frem- 
lagde alle detaljer om sin baggrund og sit 
livs historie. Som et resultat oplevede han 
nogle chikanerier og er overbevist om, at 
det er konsekvensen af at træde frem for 
offentligheden. Men han er urokkelig og vil 
ikke kostes rundt med. 

Hans rapport er summarisk fortalt i det 
følgende sammen med andre førstehånds- 
beretninger, der for så vidt er troværdige og 
befinder sig på forskellige trin i efterforsk¬ 
ningen: 

2. juli 1947: Roswe/I, New Mexico. Vidner: 
Militære efterretningsfolk, ranchejere og 
andre. Diskosformet ufo, eksplosion, frag¬ 
menter med usædvanlig karakteristik smug¬ 
let til Wright-Patterson AFB under dække 
af en historie om en »ballon«. Beslægtede 
rygter om lig fundet forskellige steder 240 
km borte. Omfattende interview af vidner 
og krydsundersøgelser af Bill Moore og 
Stan Friedman. 

(Kilder: Roswell Incident, Berlitz og Mo¬ 
ore, Grosset & Dunlap, 1980; 1981 og 1982 
MUFON UFO Symposium Proceedings; 


resumé og opdatering ved 1985 MUFON 
UFO Symposium Proceedings.) 

1953. Nær W hi te Sands, New Mexico. Vid¬ 
ne: Oberstløjtnant i hæren, førstepilot på 
en helikopter, assistent for en general fra 
flyvevåbenet. Så fremmede lig og fartøj fra 
en nedstyrtning i New Mexico opbevaret på 
Langley AFB, Virginia. Interviewet direkte 
af Todd Zechel og Richard Hall. 
Militærpapirer verificeret. 

(Kilde: Stringfield, 1982 monografi. Case 
B-5; personlige notater.) 

1953. Arizona. Vidne: Forretningsmand og 
pilot, tidligere efterretningsofficer i flåden. 
Så lig fra en nedstyrtning i Arizona i en kas¬ 
se blive læsset af på Wright-Patterson. Vid¬ 
net interviewet og baggrunden kontrolleret 
af Len Stringfield. Vidnet modsatte sig 
yderligere samarbejde under henvisning til 
sit tavshedsløfte. De rapporterede enkelthe¬ 
der stemmer meget godt med den følgende 
reference og kunne meget vel være en uaf¬ 
hængig bekræftelse. 

(Kilde: Stringfield, 1980 monografi, Case 
A-l.) 

Den 21. maj 1953. Nær Kingman, Arizona. 
Vidne: Projektingeniør i flyvevåbenet og 
kontrakt med Atomenergikommissionen. 
En fra en gruppe specialister, der i en bus 
med sortmalede vinduer blev ført ud til 
nedstyrtningsstedet af forskere fra flyvevå¬ 


benet. Det nøjagtige sted er ukendt. Så og 
opmålte et 10 m ovalt fartøj, der stod skråt 
ned i sandet; fik et glimt af et 1,3 m højt 
menneskelignende væsen, der under be¬ 
vogtning lå i et telt. Interview, beediget 
skriftlig erklæring og omfattende kontrol 
af baggrund og personlighed udført af Ray¬ 
mond E. Fowler. 

(Casebook of a UFO Investigator, 
Prentice-Hall, 1981. Se også UFO-NYT 
4/81). 

1966. Wright-Patterson AFB, O hio. Vidne: 
Forretningsmand, tidligere officer i hærens 
efterretningstjeneste. Så fremmede lig i et op¬ 
bevaringsrum. Interview og omfattende bag¬ 
grundsinformation af Len Stringfield. 
(Stringfield, 1980 monografi, Case A-3. Se 
også UFO-NYT 4/81). 

18. januar 1978. McGuire AFB, New Jersey. 
Vidne: Sikkerhedsvagt fra flyvevåbnet (»De 
blå Baretter«). Observation af et ufo over 
Dix-McGuire komplekset, rapporteret af MP 
fra hæren. Så et lig, der var taget i forvaring 
af Air Force Office of Special Investigations, 
og så det blive pakket og læsset om bord i et 
specialfly fra Wright-Patterson AFB af et 
specielt hold fra »De blå Baretter«. Interview 
af vidnerne udført af Len Stringfield og Ri¬ 
chard Hall; omfattende kontrol af baggrund 
og livshistorie, flyvevåbnets rapportformular 
og officerernes militærpapirer verificeret. 
(Kilde: Oprindelig rapport, Stringfield 1982 

I dette område på Foster-ranchen i New Mexico fandt man efter sigende vragdele fra Ros- 
well-ufoet. Foto: W.L.Moore. 


monografi, Case A-3; endelig rapport, 1985 
MUFON UFO Symposium Proceedings; per¬ 
sonlige notater. Se også UFO-NYT 4/81). 

Delvis underbyggede udsagn 

Alle disse kilder har vist sig at være troværdi¬ 
ge, ansvarsfulde personer, hvis position har 
gjort dem i stand til at se det, de siger, de så. I 
hvert tilfælde tog de enten del i undersøgelser¬ 
ne eller overværede en del af dem. Hvis deres 
rapporter er sande (og der er for nuværende 
ikke andre grunde end den førnævnte skepsis 
til at tvivle på dem), repræsenterer de nogle 
små stykker af et meget stort puslespil, der 
kun kan samles, hvis de direkte indblandede 
bliver mere villige eller i stand til at tale. 

Hvad får vi så ud af disse beretninger? I de¬ 
res nuværende form beviser de intet. Men de 
maner dog til forsigtighed med, hvad man 
skriver om nedstyrtede ufoer uden at foretage 
en noget mere omhyggelig vurdering af de nye 
beviser. 

Gennem de senere år er der kommet en sta¬ 
dig strøm af underbyggede udsagn. Jeg vil 
dog kun nævne to af de mest betydningsfulde 
eksempler. Som Stringfield skrev (1980 mo¬ 
nografi, Case A-7), fik han nogle oplysninger 
om en obduktion fra en læge, der sagde, at 
han havde undersøgt nogle fremmede lig i 
1950erne. En tosse? Fup? En planet¬ 
beretning? Hvad man overser, er, at Stringfi¬ 
eld besøgte lægen på dennes arbejdsplads — 
et stort medicinsk center i Midtvesten — hvil¬ 
ket verificerede hans akkreditiver, fastslog 
hans omdømme og gjorde ham til en mand, 
der ikke ville lave et fupnummer. Hvorfor 
skulle en velrenommeret mediciner risikere sit 
gode omdømme og karriere ved at lave et så¬ 
dant nummer, der kun ville gøre indtryk på 
en lille gruppe ufo-fantaster? 

Den fremtrædende fysiker og videnskabs¬ 
mand dr. Robert I. Sarbacher er fornylig og¬ 
så dukket på på overfladen. Han er blevet in¬ 
terviewet af Bill Moore, Stan Friedman og 
Jerry Clark. Kernen i Sarbachers beretning 
er, at han blev opmærksom på oplysninger 
om nedstyrtede ufoer gennem kolleger, der 
direkte var indblandet i nedstyrtningerne og 

Udklip fra »San Francisco Chronicle« den 9. 
juli 1947. 

Denne såkaldte »Roswell-meddelelse« for¬ 
talte, at luftvåbnet havde opsamlet vraget 
af et forulykket UFO. Sensation eller myte? 


de efterfølgende undersøgelser, og han har 
nævnt andre prominente videnskabsmænd 
ved navn. Sarbacher siger også, at han var 
personligt indblandet i undersøgelserne af de 
fysiske spor på ufo-landingsstedet. 

Med basis i de mest troværdige førstehånd¬ 
skilder og denne slags underbyggende udsagn, 
begynder det at se ud, som om der virkelig er 
styrtet ufoer ned. Dette bør nok tages med i 
betragtning, når man vurderer de bedste til¬ 
gængelige beviser. 

Opsummering og konklusion 

Hvad vi står overfor i den bedre del af rap¬ 
porterne om nedstyrtede ufoer, er nogle få, 
men troværdige vidner (sædvanligvis på 
grund af deres specielle optræning eller deres 
meget ømtålelige jobs), der kommer med 
nogle meget utrolige beretninger. Disse beret¬ 
ninger er »meget troværdige/højst usædvanli¬ 
ge«. Under disse omstændigheder er der svæ- 



Forfatteren Frank Scully, der skrev den sen¬ 
sationelle, men også dårligt dokumentere¬ 
de, bestseller »Behind the Flying Saucers« 
(»De flyvende tallerkener«). 

re problemer med »vidneudsagn« og »bevis«, 
fordi usædvanlige påstande kræver usædvan¬ 
lige beviser. Men hvis de virkelig fandtes, ville 
vidnernes muligheder være stærkt begrænse¬ 
de. De ville højst være i stand til at fortælle et 
par ufo-forskere, der udviser den yderste for¬ 
trolighed, deres historie, og derefter klappe i. 

Efter at have interviewet en del af vidnerne 
ansigt til ansigt og andre pr. telefon (og efter 
personligt at have undersøgt deres baggrund 
og psykologiske habitus), og efter at have 
gennemgået en del af Stringfields arkiver, 
som han lod mig se i al fortrolighed, vil jeg rå¬ 
de mine skeptiske kolleger til at passe på, at 
de ikke smider barnet ud sammen med bade¬ 
vandet. Jeg vil foreslå, at de tager deres foru¬ 
dindtagne holdninger op til revision og om¬ 
hyggeligt sorterer deres rapporter om nedstyr¬ 
tede ufoer, smider de rapporter, der ikke har 
nogen bevismæssig værdi, og dem, der kommer 


Så Nixon døde 
ufonauter? 

Det svirrer med rygter om ned¬ 
styrtede ufoer og døde ufonauter. 
Sidste nyt indenfor genren stammer 
fra det nye blad »Strange 
Magazine« vol. 1, no. 1. Her kan 
man læse, at entertaineren Jackie 
Gleason, som døde i juni 1987, var 
ufo-fanatiker. Hans ex-kone 
fortæller i en ikke-publiceret 
biografi, at Gleason sammen med 
sin ven, daværende præsident 
Richard Nixon, foretog en mystisk 
rejse. De besøgte Homestead Air 
Force Base i Florida for at se de 
balsamerede lig af 4 væsner, som 
Flyvevåbnet havde bjerget fra et 
nedstyrtet fartøj! 

red. 

NEDFALD 


Is fra himlen 

Af Ole Henningsen. 


I ældre skrifter kan man finde beretninger om adskillige ejen¬ 
dommelige ting, der er faldet ned fra himlen, lige fra fisk og le¬ 
vende frøer til isklumper. — Det sker stadig, at der meldes om 
nedfald af isklumper, men i vore dage er der almindeligvis en 
rimelig forklaring på sidstnævnte fænomen. 


fra tvivlsomme kilder, væk. Derefter skulle de 
så kaste et fornyet blik på de mere troværdige 
og etablerede tilfælde, søge efter nye beviser 
og have et åbent sind. Alt andet er uvidenska¬ 
beligt og eventuelt dumdristigt. 

Måske har vi været døve eller er blevet for¬ 
virrede af al den støj, der har været i rappor¬ 
terne om nedstyrtede ufoer. Når alt kommer 
til alt, er signal/støjproblemet jo noget, der 
er almindeligt, når det drejer sig om ufoer. □ 


Nedstyrtede ufoer: Udvalgt 
bibliografi. 

Charles Berlitz og William L. Moore: 

The Roswell Incident, Grosset & 

Dunlap, 1980. 

På dansk: »UFOet der styrtede« (Bo¬ 
gan, 1981). 

J. P. Cahn: »The Flying Saucers and the 
Mysterious Little Men«, True, september 
1952. — »Flying Saucer Swindlers« True, 
juni 1955. 

Jerome Clark: »Crashed Saucers: Another 
View«, UFO Report, februar 1980. — 
»UFO Update«, Omni, august 1985. 
George W. Early: »Crashed Saucers and 
Pickled Aliens«, Fate, marts og april 
1981. 

Raymond E. Fowler: Case book of a UFO 
Investigator, kapitel 17 (»Retrievals of the 
Third Kind«), Prentice-Hall, 1981. 

Stanton T. Friedman og William L. 
Moore: »Roswell Incident: Beginning of 
the Cosmic Watergate«, 1981 MUFON 
UFO Symposium Proceedings. 

Bruce Maccabee: »Revised UFO 
History«, Fund for UFO Research, 1982. 
William L. Moore: »Roswell 
Investigation: New Evidence in the Search 
for a Crashed UFO«, 1982 MUFON UFO 
Symposium Proceedings. — »Crashed 
Saucers: Evidence in Search of Proof«, 
1985 MUFON UFO Symposium 
Proceedings. 

Newsweek, 17. april 1950. En artikel om 
en nedstyrtet tallerken og et fremmed lig 
med et stort hoved. 

Frank Scully: Behind the Flying Saucers, 
Henry Holt, 1950. 

Leonard H. Stringfield: UFO Crash/ 
Retrieval Syndrome. Status Report II: 

New Sources, New Data, Mutual UFO 
Network, 1980. — »Fatal Encounter at 
Fort Dix-McGuire: A Case Study: Status 
Report IV«, 1985 MUFON UFO 
Symposium Proceedings. 

Time, 9. januar 1950: Omtale af rygter 
om en nedstyrtet tallerken og lig af små 
humanoider i New Mexico. 

Kilde: International UFO Reporter, 
juli/august 1985. 

Oversættelse: Flemming Rasmussen. 

I næste nummer bringes historikeren 
David M. Jacob 9 s indlæg i debatten 
om de nedstyrtede ufoer . 


I dagspressen kunne man den 27. juli 
1987 læse denne beretning: 

To isklumper faldt lige 
ned fra himlen 

Nok var sommeren 1987 ikke den 
varmeste i Danmarkshistorien, men 
fundet af to isklumper søndag i 
Tåstrup ved København vakte alligevel 
borgernes mistænksomhed i en sådan 
grad, at politiet måtte rykke ud to 
gange. 

Den første isklump blev stærkt smel¬ 
tende bragt til politistationen i Glo¬ 
strup, under mistanke om at være fal¬ 
det ned fra himlen. Isklumpen var 
endnu ikke helt forsvundet og stadig 
til undersøgelse af de undrende 
betjente, da den anden anmeldelse løb 
ind om fundet af endnu en isklump. 
Denne klump var fundet på taget af en 
carport, hvilket i høj grad bestyrkede 
mistanken om, at isen kom fra oven. 
Desuden var konsistensen bedre, idet 
finderen - for at sikre beviset - havde 
været så betænksom at anbringe den i 
sin fryser, og politiet kunne ved 
selvsyn konstatere, at isen var blå. 

Men måske fortrød anmelderen sin 
tjenstvillighed, da Lufthavnsvæsenet i 
Kastrup opklarede politiets mysterium. 
Ud fra farve og konsistens fastslog 
Lufthavnsvæsenet med sikkerhed, at 
de fundne isklumper var toilet skylle¬ 
middel fra et fly. Det var formodentlig 
smidt fra en højde af cirka 10.000 fod, 
hvilket svarer til tre km, og på grund 
af højden var det frosset, inden det 
faldt ned i Tåstrup. 



Fru Ellen Nørgård med isklumpen, der faldt 
ned i deres have i Redsø ved Hobro. 


Lufthavnsvæsnet kunne dog ikke finde 
ud af, hvilket fly der havde lækket, 
idet mange fly i dagens løb overfløj 
Tåstrup. Men der må være sket et 
uheld, idet toiletterne normalt aldrig 
må tømmes over land. 

SUFOI har tidligere undersøgt lignende 
isnedfald f.eks. ved Hobro den 18. au¬ 
gust 1979. 

En isklump på omkring 2 kilo ramte 
jorden få meter fra to personer i Redsø 
ved Hobro kl. ca. 11.20. Samtidig blev 
to andre formodede isklumper set falde 

ned ca. 2 kilometer derfra, dog uden at 
man fandt spor deraf. 

En analyse af den opsamlede isklump 
fra Hobro viste, at den bestod af meget 
blødt postevand. Den kom tilsyneladen¬ 
de fra et højtgående trafikfly, hvor is¬ 
dannelsen har fundet sted ved en defekt 
spildtank. En sådan defekt vil af flyme¬ 
kanikerne blive opdaget straks efter lan¬ 
dingen, og der vil utvivlsomt blive gjort 
alt for at rette fejlen, før flyet starter 
igen. Alene af den grund, at besætnin¬ 


gen er klar over den risiko, der er for¬ 
bundet med løsrevne isklumper. 

En risiko, der tydeligt blev illustreret 
ved et motorhavari i 1972, hvor løsreven 
is fra et defekt spildevandsdræn splin¬ 
trede en motor på et fly tilhørende Ster¬ 
ling Airways. 

Ikke alt fra himlen er altså nødven¬ 
digvis af det gode. 

Hvordan man så skal tolke tidligere 
tiders beretninger om nedfald fra him¬ 
len, det er en helt anden historie. □ 



Denne isklump faldt ned fra himlen den 25. 
marts 1974 ved Pinner i Middlesex og lande¬ 
de i en bil. Foto:»Phenomena«. 


1001 BOGTITLER 


Det er næsten som et eventyr at 
dykke ned i vores ca. 1.000 titler 
om ufoer, parapsykologi, okkul¬ 
tisme, helse mv. Vi har nye og 
antikvariske bøger til en billig 
penge. 

Ring eller skriv efter gratis bog¬ 
katalog hos Andersen Bogservi¬ 
ce, Klingseyvej 28, 2720 Vanløse 
(kun postordre), 01 71 96 64 (alle 
aftener kl. 20-22, mandage und¬ 
taget). 

Vi er også interesseret i at købe 
bogsamlinger inden for de nævn¬ 
te emner. 



Andersen 

Bogservice 


HVORDAN I ALVERDEN 

ER oo Blevet eå 

SNAVSET? 



JEG FALDTI SØVN HENNE få B€NKEN 
r PARKEN, O5 VA JEG VEGNEDE 



...TROR DU DEN HISTORIE VIL 
INTERESSERE DE RXK.DER 
SKRIVER UFO- NYT"“P 

MENINGSMÅLING 

Har 20 millioner 
amerikanere 
set UFO’er? 

Af Ole Henningsen. 


Det verdensberømte meningsmålingsinstitut GALLUP har of¬ 
fentliggjort en ny meningsmåling i forbindelse med UFO’er. 


Gallup-instituttet, der har hjemsted i Prin- 
ceton, New Jersey, USA, har tidligere fo¬ 
retaget UFO-meningsmålinger i 1966, 1973 
og 1978. 

Den nye undersøgelse blev foretaget i pe¬ 
rioden 2. til 18. februar 1987 ved at telefon- 
interviewe 527 voksne personer over 18 år. 

Spørgsmålene i undersøgelsen drejede sig 
om egne formodede UFO-observationer, 
UFO’ernes virkelige eksistens og mulighe¬ 
den for liv i universet. 

Til undersøgelsens første spørgsmål: Har 
du nogensinde selv set noget, som du mener 
var et UFO?, svarede 9% af de adspurgte 
positivt. Denne procentsats er den samme 
som ved undersøgelsen i 1978, men betyde¬ 
ligt større end i 1966, hvor kun 5% af de 
adspurgte svarede ja. 

Det næste spørgsmål er ret interessant set 
fra en UFO-organisations synspunkt: Er 
UFO*er efter din mening noget reelt eller 
blot udsprunget af folks fantasi? 

Til dette spørgsmål svarede 49%, at 
UFO’erne er virkelige, og 30% svarede, at 
de skyldes folks fantasi. 21% af de ad¬ 
spurgte svarede »Ved ikke«. 

Undersøgelsen viste, at der ingen nævne¬ 
værdig forskel - kun 1 % - er på mænds og 
kvinders besvarelse af disse spørgsmål. En 
af de større forskelle i besvarelsen har rela¬ 
tion til uddannelsen. 

Blandt de interviewede, der har gået på 
college, mener 56%, at UFO’erne er virke¬ 
lige. Blandt de personer, der ikke har gået 
på college, mener kun 44%, at UFO’erne er 
virkelige. 

Det samme mønster går igen i den tilhø¬ 
rende besvarelse om, hvorvidt man mener, 
at UFO’er er udsprunget af folks egen fan¬ 
tasi. Til dette spørgsmål svarer 26% af de 
college-uddannede »ja«, hvorimod hele 
33% svarer »nej« blandt de ikke-college- 
uddannede. 

Hvis man kigger nærmere på opgørelsen 
over undersøgelsen, som ses sammen med 
denne artikel, er der i øvrigt en klar tendens 


til, at personer ældre end 50 år mener, at 
UFO’er er udsprunget af folks fantasi. 

Et lokalt amerikansk geografisk fæno¬ 
men gør sig også helt tydeligt gældende. I 
Sydstaterne mener kun 39% af de inter¬ 
viewede, at UFO’erne er virkelige, medens 
hele 62% ved Vestkysten, dvs. f.eks. San 
Francisco og Los Angeles mener, at UFO- 
erne er virkelige. 

Et andet spørgsmål, der tages op i under¬ 
søgelsen, er, om man tror, at der på planeter 
andre steder i Universet findes mennesker 
som os selv. 

På dette spørgsmål svarer 50% »ja« og 
34% »nej«. 16% af de adspurgte svarer 
»ved ikke«. Disse procentsatser er næsten 
identiske med svarene i 1978. Interessant er 
det dog at bemærke, at der i 1966 kun var 
34%, der mente, at der var liv som vores på 
andre planeter i Universet. 

Også i besvarelsen af dette spørgsmål vi¬ 
ser der sig store geografiske forskelle i 
USA. I Sydstaterne tror kun 38% på liv an¬ 
dre steder i Universet, medens den tilsva¬ 
rende procentdel er helt oppe på 63% på 
Vestkysten. 

Der er helt tydeligt en sammenhæng mel¬ 
lem troen på UFO’erne som et reelt fæno¬ 
men og liv i Universet generelt set. 

Men ser man på fordelingen af svarene 
på de to køn, er der en markant forskel. 
Blandt mændene er der 62%, der tror på liv 
i Universet, medens kun 40% af kvinderne 
tror på noget sådant. 

Naturligvis er der altid forbundet en vis 
usikkerhed med denne type af meningsmå¬ 
linger. Vi kender jo til hudløshed debatten 
fra de forskellige meningsmålinger i forbin¬ 
delse med f.eks. folketingsvalg herhjemme 
i Danmark. Ikke desto mindre viser det sig 
ofte, at mange meningsmålinger ligger ri¬ 
meligt tæt op ad de endelige resultater. 

Der er selvfølgelig tale om en række no¬ 
get firkantede spørgsmål. Men skal vi alli¬ 
gevel på denne baggrund tage UFO-gallup- 
undersøgelsen for gode varer, svarer det til, 


Gallup-undersøgelse 
om UFO’er 1987 


Har du nogensinde selv set noget, som 
du mener var et UFO? 


1987 


9% 


1978 


9% 


1973 


11% 


1966 


5% 


Er UFO’er efter din mening noget reelt 
eller blot udsprunget af folks fantasi? 


Reelt 

Fantasi Ved ikke 

1987 

49% 

30% 

21% 

1978 

57% 

27% 

16% 

1973 

54% 

30% 

16% 

1966 

46% 

29% 

25% 

1 hele USA 

49% 

30% 

21% 

Mænd 

50% 

31% 

19% 

Kvinder 

49% 

28% 

23% 

College-udd. 

56% 

26% 

18% 

Ikke-college 

44% 

33% 

23% 

18-29 år 

53% 

32% 

15% 

30-49 år 

57% 

21% 

22% 

50- ældre 

36% 

39% 

25% 

Øststaterne 

52% 

30% 

18% 

Midtvesten 

48% 

27% 

25% 

Sydstaterne 

39% 

39% 

22% 

Vestkysten 

62% 

19% 

19% 

Tror du, at der er mennesker som os selv 

på andre planeter i Universet? 



Ja 

Nej 

Ved ikke 

1987 

50% 

34% 

16% 

1978 

51% 

33% 

16% 

1973 

46% 

38% 

16% 

1966 

34% 

46% 

20% 

1 hele USA 

50% 

34% 

16% 

Mænd 

62% 

30% 

8% 

Kvinder 

40% 

38% 

22% 

College-udd. 

57% 

33% 

10% 

Ikke-college 

46% 

35% 

19% 

18-29 år 

52% 

36% 

12% 

30-49 år 

56% 

35% 

9% 

50- ældre 

42% 

33% 

25% 

Øststaterne 

55% 

29% 

16% 

Midtvesten 

49% 

34% 

17% 

Sydstaterne 

38% 

48% 

14% 

Vestkysten 

63% 

21% 

16% 


at mindst 20 millioner amerikanere mener, 
at de selv på et tidspunkt har observeret et 
eller andet fænomen, som de mente var et 
UFO. 

Yderligere menerover 100 millioner ame¬ 
rikanere, at der er liv, som vi kender det, på 
planeter andre steder i Universet. □ 

Kilder: 

Palm Beach Post, Florida, USA, 14. marts 
1987, samt CENAP-Report 10/1987. 

Kommentar: 

Et andet usikkerhedsmoment ved undersø¬ 
gelsen er det ringe antal adspurgte. 527 per¬ 
soner er ikke meget ud af en befolkning på 
over 200 millioner. 

red. 

NOTITSER 


KORT FORTALT 


Under denne overskrift 
bringes løst og fast - 
herunder også avisnotitser, 
som vi ikke altid har haft 
mulighed for at undersøge 
nærmere. red. 


Kunsten at dreje os 
en knap... 

Dette foto blev oprindeligt sendt til 
Aerial Phenomena Research Organiza- 
tion (APRO) i oktober 1966 af Delio 
Ribas fra Valera i Venezuela. Det var 
kun muligt at analysere det positive 
billede, da piloten, der tog billedet, 
beholdt negativet. 

I sit brev skrev Ribas, at billedet blev 
taget engang i 1965 af én af hans 
venner, der var ansat som pilot ved 
Avensa Airline. Billedet blev taget, 
mens de fløj mellem byen Barcelona 
og Maiquetia internationale lufthavn. 
Han skrev, at».. .flyets pilot , som tog 
billedet , og undertegnede var fuld¬ 
stændig sikre på , at objektet var en af 
de såkaldte »flyvende tallerkener «. 
Piloten var ikke interesseret i at tale 
om det , da nogle af hans venezuelan¬ 
ske kolleger og visse af hans pi l ot- 
venner i USAF var blevet gjort til 
grin...« 

Topografen og geometrikeren Fernan- 
do de Calvet undersøgte position og 
skygger, og beviste rent matematisk, at 
alle objektets og fotografiets detaljer 
rent geometrisk stemte overens. 

Konrad Honeck, elektronikingeniør, 
og Miguel Sapowsky, ingeniør ved en 
stor Caracas TV-stations tekniske 
afdeling, dokumenterede Calvets for¬ 
klaring. 

I 1971 undersøgte APROs konsulent 
dr. B. Roy Frieden fra centret for 


optiske videnskaber ved University of 
Arizona fotoet. Dr. Frieden syntes, at 
ufoet var for skarpt til at være foto¬ 
graferet på lang afstand, og fastslog 
derefter, at dets skygge var alt for svag 
i forhold til flyets skygge (som ses i 
nederste højre hjørne), hvilket tydede 
på, at ufoet var indkopieret. 

Til sidst indrømmede en ingeniør fra 
Caracas, Venezuela, at fotoet var 
svindel. Hans motiv: hævn over ufo¬ 
fans, som havde gjort ham til grin, 
fordi han ikke troede på flyvende 
tallerkener. 

Han havde anbragt en knap oven på 
en forstørrelse af et luftfotografi og 
fotograferet det. Da han lavede 
aftrykket, »lagde« han »ufo-skyggen« 
ind. □ 

Kilde: 

»Encyclopedia of UFOs«/fr 


Bilist mistede 
herredømmet 

En tilfældig opringning fra 
Tasmaniens vestkyst gjorde TUFOICs 
(Tasmania UFO Investigation Center) 
repræsentant i området, Peter 
Zehmeister, opmærksom på en 
underlig hændelse, der fandt sted 
omkring november 1983. 

Hr. A havde været på indkøb i Tullah, 
og omkring kl. 21.00 kørte han mod 
Stringers Creek omkring 40 km borte. 
Ca. 10 km fra Tullah bemærkede hr. 

A en ring af meget klare blå lys, der 
næsten lignede svejseflammer. Lysene 
flyttede sig nu, så de befandt sig over 
hans Ford Fairline. Lysene dannede en 
ring, som et redningsbælte, hvor det 
indre var sort. Hr. A besluttede sig til 
at standse og se nærmere på lysene, 
men opdagede, at bremserne ikke 
virkede, og det så ud til, at han havde 

mistet herredømmet over bilen. I et 
forsøg på at standse bilen, tog han 
tændingsnøglen ud og smed den på 
gulvet. Motoren gik dog ikke i stå, og 
bilen fortsatte tilsyneladende med at 
køre omkring 70 km/t, selv om 
speedometeret gik på 0 km/t. 
Forlygterne gik ud, da han tog 
tændingen, men hr. A kunne ikke 
huske noget om, at han styrede bilen. 
Han så fire modkørende biler, men 
ved ikke, om de så ham. 

Objektet fulgte hr. A’s bil 25-30 km, 
og han er sikker på, at det kun tog 10 
minutter at tilbagelægge vejen til 
Stanley River. Objektet drejede fra, 
satte hastigheden op og fløj mod nord. 
I det øjeblik objektet forsvandt, gik 
motoren i stå, og han kunne nu selv 
starte den. Han havde hverken før 
eller efter hændelsen haft problemer 
med bilen. Hr. As kone sagde, at hun 
befandt sig udendørs, da han kom 
hjem, så hun havde også set lyset flyve 
hurtigt mod nord. 



Vidnets tegning. 


Ifølge hende blev hele området 
omkring deres bopæl oplyst af et klart 
lys, og da hun gik udenfor, hørte hun 
en »meget kraftig supersonisk, 
summende lyd«. Derefter så hun den 
klart lysende ring komme nærmere, 
passere og flyve mod nord i retning af 
Mt. Livingstone. Da manden kom 
hjem nogle minutter senere og fortalte, 
hvad der var sket med bilen, troede 
hun, at han lavede grin med hende, 
men da hun senere talte med 
mælkemanden, fik hun at vide, at 
hendes mand faktisk havde været i 
Tullah. 

Der er visse ligheder mellem denne 
hændelse og den, der fandt sted den 
20. august 1979 på Murchison 
hovedvejen nord for Tullah. Her 
dukkede der et grønt lys op bag en 
enlig bilist, der var på vej mod nord 
mod kysten. Bilen tabte hastighed og 
kørte kun 50 km/t, samtidig med at 
kabinen oplystes. Motoren fortsatte på 
samme omdrejningstal, selv om 
føreren skiftede gear og trådte på 
bremsepedalen. Gennem kurver og op 
over bakker fortsatte bilen med samme 
hastighed endnu 10 km med lyset lige 
bagved, selv op ad en stejl bakke, 
hvor observatøren syntes det blev 
mørkere. Pludselig forsvandt lyset, og 
bilen opførte sig normalt. En anden 
besynderlig ting var, at både uret i 
bilen og observatørens ur gik i stå 
under observationen. 

I BUFORAs projekt »Bilforstyrrelser« 
finder vi et andet tilfælde, der fandt 
sted den 31. marts 1966 i Peoria i 
Illinois, USA. Et stort, blåt objekt 
svævede over en bil og syntes, ifølge 

føreren, at tage kontrollen over bilen. 
Bremser og styretøj virkede ikke; det 
var, som om objektet styrede bilen 
adskillige kilometer, før føreren 
genvandt kontrollen over den. 

Den 3. oktober 1971 fandt der noget 
lignende sted ved Anapolis i Brasilien. 
En bil blev accelereret op til 160 km/t, 
da en lyskugle forfulgte den. 
Observatøren havde ingen kontrol over 
hastigheden. 

Under en længere 

bilforfølgelse/bortførelse, der fandt 
sted den 30. maj 1974 i Zimbabwe, 
havde observatørerne overhovedet 
ingen kontrol over deres bil; hverken 
bremser eller styretøj virkede, mens de 
kørte 160 km/t (se UFO-Nyt nr. 5 og 
6 1976). 

Denne slags tilfælde synes ikke at være 
et generelt træk i ufologien, men at 
der finder to af den slags tilfælde sted 
næsten samme sted, er mod alle odds, 
men er der noget, der er normalt 
indenfor UFO-fænomenet? □ 

Kilde: 

TUFOIC Newsletter nr. 42 og 43, 1984. 

Oversættelse: 

Flemming Rasmussen/KMH. 


APRO Bulletin 
ophørt! 

I UFO-NYT nr. 1/87, side 13-14, 
oplyste vi, at APROs fremtid syntes 
uvis efter Jim Lorenzens død i august 
1986. Nu har Robert Marsland, 

Deputy Director for APRO, i et brev 
meddelt SUFOI, at APRO Bulletin 
ikke mere vil udkomme. 

Coral Lorenzen har længe været syg. 
Dette har sammen med mandens død - 
og datterens død i februar 1988 - 
forståeligt nok taget på fru Lorenzens 
kræfter, og lægen har meddelt hende, 
at hun må ophøre med at lede en 
organisation. Da APRO i mange år 
har været synonymt med ægteparret 
Lorenzen, betyder det reelt, at verdens 
ældste UFO-organisation og blad efter 
36 år ikke mere eksisterer. Robert 
Marsland opfordrer APROs 
medlemmer til at tilslutte sig MUFON 
(Mutural UFO Network) eller CUFOS 
(Center for UFO Studies). 

/kmh 


Sovjets rumfærge 
på prøvetur 

Sovjetunionen vil inden længe foretage 
en prøveflyvning med sin første rum¬ 
færge, oplyser kosmonauten Oleg 
Makarov til TASS. Makarov, der selv 

Baikonur Cosmodromen I Sovjet. 

Foto: Novosti. 


har deltaget i tre rumflyvninger, 
betegner den forestående prøvetur som 
et nyt skridt fremad for det sovjetiske 
rumprogram. Det åbner nye mulig¬ 
heder for internationalt samarbejde i 
rummet. 

- Spørgsmålet om, hvorvidt man skal 
anvende rumfærger eller ej, er ikke så 
enkelt, som det tog sig ud, da USA 
startede sit færgeprogram. Den grund¬ 
læggende idé er at spare ressourcer ved 
gentagne gange at benytte samme 
fartøj. Makarov konstaterer imidlertid, 
at rumfærgerne rent faktisk ikke har 
betydet nogen besparelse, men at det 
ikke indebærer, at ideen som sådan 
bør opgives. 

- Mens USA op gennem halvfjerdser¬ 
ne satsede på rumfærgeprogrammet, 
valgte USSR at seriefremstille for¬ 
holdsvis billige løfteraketter. Det 
forholder sig sådan, at USSR i dag 
står for fire ud af fem opsendelser af 
rumskibe. Samtidig har det sovjetiske 
rumfartsprogram udviklet den nye 
superstærke løfteraket »Energija«, 
som kan sende over 100 ton nyttelast i 
kredsløb om Jorden. Energi ja kan 
bruges til meget store satellitter, 
moduler til rumstationer og til opsen¬ 
delse af rumfærger. 

Makarov oplyste videre, at der er 
planer om at udbygge Mir-rumstatio- 
nen, som kan sammenkobles med op 
til fem enheder, bl.a. bemandede og 
automatiske rumskibe. Endelig afslø¬ 
rede han, at der snart kan ventes nye 
sovjetiske satellitsystemer. 

(APN) 




Kim Møtter Marken 


UFO 


■y S' : : 


En it&ff om »f« 

gA<f&futete himm&fæn&zvntnw 





*? g* % 

GYLDENDAL ^/: R ' ' 


★ ufo-observationer 

★ ufologi 

★ ufo-teorier 

★ religion og ufoer 

★ folketro og ufoer 

★ Bermuda Trekanten 

★ hvis du ser et ufo 

UFO 

En bog om 
observationer 
af gådefulde 
himmellegemer 

Af Kim Møller Hansen. 

48 sider, illustreret. Kr. 56,00. 
SBN 00-09592-3. 


UPOer, rumskibe, marsmænd - fantasi eller virkelighed? 
Hvad ved vi i dag om ufoer? 

Hvordan arbejdes der på at få mere at vide? 

Her er ufo-bogen, der på seriøs og overskuelig måde 
behandler ufo-sagens mange spændende aspekter. 


GYLDENDAL 


- bestil bogen hos boghandleren! 


Succes! 

»Kort, sagligt og sobert ...« 

»Teksten er mundret og flydende , og 
indholdet virker sobert og gennem¬ 
arbejdet. ..« 

»Bogen vil egne sig godt i en 
undervisningssammenhæng...« 

Dette er blot nogle af de lovord, der er 
skrevet om bogen »UFO. En bog om 
observationer af gådefulde himmel¬ 
fænomener« udgivet af Gyldendal i 
Fakta om - serien. 

Bogen udkom i oktober 1987, men 
allerede i marts 1988 måtte forlaget 
melde udsolgt - og det er ret 
usædvanligt, ikke mindst for en bog af 
denne type. Det viser klart, at der i 
dagens Danmark er en stor interesse 
for emnet, og vel at mærke for den 
seriøse behandling af emnet. Bogens 
succes hilses med glæde i SUFOI. 
Forfatteren er nemlig UFO-NYTs 
redaktør, Kim Møller Hansen , som 
har kunnet trække på SUFOIs store 
arkiver i arbejdet med bogen. 

For dem, som ikke nåede at købe bogen 
i første omgang, er der endnu håb. 
Bogen er netop genoptrykt i 2. oplag. 

□ 

Ole Henningsen 


Bognyt 

PHENOMENON. From Flying 
Saucers to UFOs - Forty Years of 
Faet and Research «, edited by John 
Spencer and Hilary Evans, FUTURA, 
London 1988. 

414 sider, illustreret, paperback, 

£3.95. 

Som titlen antyder, minder denne nye 
engelske bog om bogen »UFOs 1947- 
1987«. Det er heller ikke så underligt. 
Redaktørerne er de samme, og de 
mange bidragydere kendes også fra 
»UFOs 1947-1987«. Lidt forenklet 
kan man opfatte »Phenomenon« som 
en populær, forkortet og let 
tilgængelig udgave af » UFOs 1947- 
1987«. Med kapitlerne »Reporting 
UFOs«, »Contact with UFOs«, 
»Investigating UFOs«, »Explaining 
UFOs«, »Society and UFOs« og »The 
Challenge of UFOs« kommer bogen 
vidt omkring. 

Interesserede købere kan henvende sig 
til SUFOI, og vi vil så skaffe bogen 
hjem til favørpris. □ 

Kim Møller Hansen 

UFONAUT strandet 
i Japan? 

»Den 22. februar i året Kyowa (1803) 
observerede folk et skibslignende 
objekt ud for kysten ved Harayadori i 
landet Hitachi (nær Tokyo)«. 

Således indledes en ældre og tilsyne¬ 
ladende autentisk beretning fra det 
forrige århundredes Japan. Beretnin¬ 
gen er fornylig blevet genoptrykt i et 
japansk værk om sande hændelser i 
Edotiden. Og den fortsætter: 

****«■ 

i * 



»Mange af de lokale fiskere roede ud 
til det mærkelige skib for at studere 
det nærmere. Det havde samme form 
som et røgelseskar, rundt og tre »ken« 
(godt 5 meter) i diameter. Den øverste 
del havde glidedøre med glasvinduer 
og var dækket af harpiks. Bunden var 
forstærket med jernbånd. 

Da fiskerne samledes omkring fartø jet 
og kiggede ind gennem vinduerne, så 
de en kvinde med en mærkelig frem¬ 
toning. Hendes øjenbryn og hendes 
hår var rødt, men hun havde en paryk 
af hvidt hår, der hang ned over hendes 
ryg. Og hun var iført en kjole, der 
sluttede tæt fra taljen og opefter...« 
Beretningen fortæller videre, at 
kvinden talte et sprog, som ingen 
kunne forstå, og hun klyngede sig til 
en æske, hvis indhold ingen fik at se. I 
fartøjets indre var der mange underlige 
ting, som de japanske fiskere ikke 
havde set før. 

Efter at have haft den mystiske kvinde 
som gæst i fiskerlejet i nogle dage, 
blev folkene enige om at sætte hende 
ud på havet igen. Det var tilsyne¬ 
ladende også det, hun selv ønskede. Så 
drev hun bort og blev aldrig siden set. 
En lokal kunstner lavede dog først en 
tegning af kvinden og hendes fartøj. 

Og på tegningen - der er gengivet her - 
- ses yderst til højre nogle af de tegn, 


som man fandt i fartøjets indre. De 
japanske fiskere mente, at det måtte 
være engelsk eller amerikansk. 

Måske var hun en engelsk prinsesse, 
der var blevet forstødt fra sit 
hjemland, efter at hun havde indladt 
sig i et upassende kærlighedsforhold. 

Og måske indeholdt æsken hendes 
elskers afhuggede hovede? Tilfreds 
med denne teori tog man afsked med 
den ulykkelige kvinde... 

Hun har dog næppe været hverken 
engelsk eller amerikansk, denne 
kvinde, der strandede i Japan for 185 år 
siden. Hvem var hun så? Og hvor kom 
hendes uidentificerede flydende objekt 
fra? 

Kilde: 

Fortean Times, nr. 48. 

UFO-observa ti onstur 
med orientering om 
stjernehimlen 

Lørdag den 20.8.1988 
kl. 21.00 til ca. midnat. 

Astronom Ole J . Knudsen, 
SUFOI, vil fortælle om, hvad vi 
kan se på himlen. Denne aften 
vil der også kunne ses en del 
stjerneskud. 

Vi mødes et centralt sted i 
Århus, og kører til et passende 
» udkigssted «. 

HUSK at medbringe: passende 
tøj efter årstiden og evt. en 
termokande te eller kaffe. 

Bliver det dårligt vejr den 20.8., 
vil turen blive aflyst/udsat. 

For nærmere oplysninger/tilmelding: 
RING til: Inge H. Svane06999239 
eller Peter Nørgård 06 80 13 15 


¥♦¥¥**¥¥**¥¥**¥¥¥**¥¥*♦¥¥ 


UFO set 
over London 

Tre politifolk bekræfter en 
oplysning fra en 16-årig pige i 
London om, at en tallerken-formet 
UFO svævede over byen forleden. 
Politiets talsmand siger: Vi er ude 
af stand til at sige, hvad det var. 

Dagspressen, 6.1.88. 


Har du tænkt dig at starte en 
studiekreds om UFOer? Så er 
UFO STUDIUM en hjælp! 



UFO STUDIUM er en spænden¬ 
de opgavebog, som knytter sig 
til grundbogen »UFO. En bog 
om observationer af gådefulde 
himmelfænomener« (Gyldendal, 
1987). 

UFO STUDIUM er på 20 sider 
og illustreret. 

Pris kun kr. 18,00. 

Bogen bestilles ved at indbetale kr. 
18,00 -I- kr. 12,00 (porto/ekspediti¬ 
on) til: 

Giro 9 11 77 25 
Skandinavisk UFO Information 
Postboks 6 
2820 Gentofte 

Husk at skrive »UFO STUDIUM« på 
modtagertalonen. 

Ved køb af mindst 10 eksemplarer 
er prisen kr. 12,00 pr. stk. 

Nærkontakt af 3. grad? 

»Jeg gik op ad trappen for at sove. Min 
mand var nede i kælderen, hvor han kom 
træ på fyret. Lyset var slukket i husets 
nederste etage. Da jeg kom ind i vores 
soveværelse, slukkede jeg en lampe, som 
stod i vinduet. Samtidig fik jeg øje på et 
lysskær et lille stykke fra huset. Jeg 
opfattede det som fire teglstensformede 
ly s kl odser, der lå i sneen og sendte 
lysstråler op til venstre. Først troede jeg, 
at det var noget, man kunne give en 
forklaring på, men sådan var det dog 
ikke...« 

Karin Larsson fra Ockelbo - 30 km 
nordøst for Gavle i Sverige - tøvede ikke 
med at fortælle, hvad hun oplevede 
søndag den 22. februar 1987 kl. 22.00. 

Det hun har at fortælle er helt fantastisk 
og overgår meget af det, man ellers hører 
om. Alligevel har man hørt flere af 
detaljerne før. 

Karin Larsson fortsætter: 

»Jeg stod og så på * lysklodserne* i flere 
minutter. Ud fra dem gik der lysstråler op 
i en højde af 2 til 3 m, hvor de stoppede 
brat! Pludselig løb der en skikkelse forbi 
lysfænomenet. Først troede jeg, at det var 
et rådyr, men så kom der en til, og så 
blev jeg så bange, at jeg sprang væk fra 
vinduet og kaldte på min mand. Da jeg 
vendte tilbage, var det hele væk. 
Skikkelserne, som jeg så, var grålige og 
bøjede sig forover, men jeg så hverken 
ben eller hoveder. Den første forsvandt, 
inden den anden dukkede op...« 

De fire »lysklodser« lå midt på den vej, 
som er ca. 7 m fra huset. Karin Larsson 
beskrev skikkelserne som »pæreformede« 
og ca. 70 cm høje. Lyset fra klodserne 
var hele tiden konstant. 

Vejret var ikke for godt, det sneede og 
blæste. Karin Larsson og hendes mand 
ville undersøge vejen den følgende dag, 
man da havde sneploven desværre været 
der, så eventuelle spor var ødelagte. 
Roland Ostlund fra Gåvleborgs UFO 
Forening var på stedet nogle dage senere, 


men han kunne ikke måle nogen unormal 
røntgenstråling. 

Karin Larsson: »/ mit daglige arbejde 
beskæftiger jeg mig med rehabilisering af 
psykisk syge personer, men jeg kan 
forsikre, at jeg ikke er blevet * smittet*... 
Jeg ved, hvad jeg så, og det holder jeg 
fast ved!« 

Kilde: UFO AktuelIt nr. 1987/3. /fr 


UFO skræmte indbyggere 

»Tirsdag den 10. marts 1987 sad jeg og 
min samlever og så TV. Rent tilfældigt så 
jeg ud af vinduet og fik øje på en masse 
lys på himlen. Se! råbte jeg til Barbro. I 
begyndelsen troede vi, at der var nogen, 
der affyrede nogle raketter, men da lyset 
kom nærmere, så det snarere ud som fire 
Viggenfly, der fløj tæt ved siden af 
hinanden med deres konturer oplyst af et 
blåt skær. Så vi blev hurtigt klar over, at 
det ikke var raketter...« 


Sådan begynder det rapport-skema, som 
Roger Sjoqvist og Barbro Stahl fra Habo 
-15 km nordvest for Jonkobing - sendte 
til UFO-Sverige. Klokken var 21.00, da 
fænomenet dukkede op, og begge 
observatører styrtede forbavsede gennem 
lejligheden og nåede faktisk om til den 
anden side før det omtalte objekt! 

Roger og Barbro: 

»Da det fløj over os hørtes en forfærdelig 
buldren - det lød som en kæmpestor 
støvsuger! Objektet fløj langsomt over os 
i en hø jde på omkring 50 til 70 m. Det 
var kæmpestort, og vi blev hurtigt enige 
om, at det var et ufo! Efter at have fløjet 
50-75 m ændrede objektet kurs, og man 
kunne tydeligt se, at det var rundt og lige 
så stort som en fodboldbane. Samtidig 
kunne man også se et hvidt lys fra 
oversiden, objektet lyste som en stor rund 
metaldåse! Efter objektet var fløjet over 
naboens hus, satte vi os ved 
køkkenbordet, men vi kunne stadig høre 
* buid ret*.« 

»Mens vi sad der, opdagede Barbro en 
masse lamper ovre ved en lille lund. Der 
var nok 10-15 lamper, som tilsyneladende 
stod stille og blinkede. *Det er landet!* 
råbte vi og blev endnu mere ophidsede. Vi 
betragtede lamperne i ca. 4-5 minutter og 
så, hvordan de lidt efter lidt tonede ud, 
hvorefter det igen var mørkt ved lunden. 
Samtidig begyndte det igen at buldre, og 
vi regned da med, at det lettede og 
fortsatte ud over Vattern. Derefter blev 
der stille igen... Vi syntes begge, at dette 
var en meget forfærdelig oplevelse, for 
man blev næsten paralyseret af skræk af 
dette fremmede vi havde set...« 

Så meget fra Roger Sjoqvist og Barbro 
Stahl. De har helt sikkert haft en højst 
usædvanlig observation. Tilbage står det 
gamle klassiske spørgsmål om, hvad de 
så. 

På den nærliggende flyveplads i 
Jonkobing har der ikke været nogen 
aktivitet, som kan sættes i forbindelse 
med observationen i Habo, der fandt sted 
mellem kl. 21.00 og 21.05. Et tip om, at 
elforsyningsselskabet HABO Kraft AB 

SVERIGE _ 

Dalarna, et 
åbent ufo-vindue? 

Af Flemming Rasmussen. 

1987 gav hektisk ufo-aktivitet i Sverige. Her bringes et sammen¬ 
drag af de bedste sager. 


skulle have haft en helikopter stationeret i 
Habo med henblik på undersøgelse af 
højspændingsnettet, stemte ikke, for 
ifølge HABO Kraft AB finder disse 
inspektioner sted tidligere på året og kun i 
dagtimerne. 

Derimod havde man natflyvninger hos 
flyeskadrillen i Karlsborg, men det er 
tvivlsomt, om denne aktivitet kunne 
opleves som i dette tilfælde. 

I rapportskemaet har Roger og Barbro 
opgivet objektets størrelse til mellem 50- 
75 m. Lyden beskrives som en kraftig 
brummen, hvilket fik mange indbyggere 
fra Habo til at reagere, og ifølge Roger 
var der mange, der fortalte om 
forstyrrelser på TV-modtagere. 

Roger Sjoqvist slutter sit rapportskema 
med følgende: »Vi har med ord forsøgt at 
formulere , hvad vi har oplevet , men det 
var meget svært...« 

Kilde: UFO Aktuellt nr. 1987/3. /fr 



Spor af snemand 

En britisk ekspedition mener at have 
fundet tydelige tegn på, at den 
berømte, afskyelige snemand i Tibet 
findes. Ekspeditionen har i Himalaya 
fundet fodaftryk og andre spor af den 
abelignende Yeti. 

Dagspressen , 9. juni 1988. 


Læs i næste nummer af UFO¬ 
NYT mere om Yetien, Bigfoot, 
Søslanger, nulevende fortids¬ 
øgler, spøgelser - og 
selvfølgelig ufoer. Spændende 
nyt fra vor eventyrlige verden. 


Under nordiske notitser i UFO-NYT 
1986/5-6 kunne man læse om en svensk 
ufo-bølge, der tog sin begyndelse i 1985 og 
fortsatte ind i 1986. De omtalte observa¬ 
tioner fandt sted nær byerne Hedemora og 
Borlånge i Dalarna. 

I UFO-NYT 1987/3 blev sagen fulgt op 
med omtalen af Projekt Dalarna, som er en 
del af Projekt Hessdalen i Norge. Formålet 
med Projekt Dalarna var at dokumentere 
en eventuel ufo-bølge i Dalarna i januar 
1987. Man valgte januar 1987, fordi der 
havde været en del observationer ved byer¬ 
ne Såter, Nyhammar, Smedjebacken og 
Råttvik i januar 1985 og 1986. 

Summende objekt over svensk sø 

I det svenske ufo-tidsskrift UFO Aktuellt 
nr. 3, 1987 kan man læse om en observati¬ 
on i det samme område fra 1976. Observati¬ 
onen er måske ikke længere aktuel, men 
den har alligevel en vis interesse, da obser¬ 
vatøren tidligere havde en speciel post i det 
svenske forsvar. 

Om aftenen den 16. august 1976 befandt 
observatøren og hendes mor sig uden for et 
sommerhus, som lå lige uden for byen 


Smedjebacken i Dalarna. Ved 21.30 tiden 
fik de pludselig øje på et stærkt lysskær lavt 
på den sydlige himmel. Efter at have be¬ 
tragtet lysskæret et stykke tid, mente obser¬ 
vatørerne, at de kunne skimte et »tallerken¬ 
formet« fænomen med en ret betydelig 
størrelse flyvende i en fast kurs uden at 
ændre højde. Farten var forholdsvis lav, og 
der hørtes ingen støj. Efter udelukkelses¬ 
metoden blev kvinderne enige om, at sådan 
noget havde de aldrig set før. 

De gik ca. 50 m ned mod en nærliggende 
sø for bedre at kunne se objektet. Objektet 
befandt sig i en højde af ca. 250 m, og de 
kunne se en - som de selv udtrykte det - 
»tallerken omgivet af en lyskrans og med et 
antal små »lyshuller« på undersiden. Det 
ca. 75 m store objekt spejledes i søen, og 
under dets passage hørtes en summende 
lyd. Observationen varede ca. 5 minutter, 
hvorefter objektet forsvandt i samme høj¬ 
de, men med et venstresving ude over søen. 
Da objektet var nærmest, var det omkring 
250 m fra observatørerne. 

På observationstidspunktet var det klart 
vejr, vindstille, og temperaturen var ca. 
20°C. 

På grund af sin tidligere post i det sven¬ 
ske forsvar ønsker observatøren at være an¬ 
onym. 

Hektisk aktivitet 

Ifølge UFO Aktuellt var 1986 et hektisk år i 
Dalarna, og dømmer man ud fra de avisud¬ 
klip, der indløb i første halvdel af 1987, er 
der noget, der tyder på, at dette år blev lige 
så hektisk. 

Skærtorsdag den 16. april ved 23-tiden så 
to kvinder, der kørte i bil på hovedvejen i 
Hedemora, et objekt med små grønne og 
gule lamper. Objektet, der lignede en kug¬ 
le, dalede hurtigt ned mod jorden, som det 
fløj langs med et øjeblik, hvorefter det hur¬ 
tigt steg igen og forsvandt. (Falun-kuriren 
den 22. apil 1987 og Sodra Dalarnes Tid- 
ning (Hedemora) den 28. apil 1987.) 

Langfredag den 17. april gik det løs igen, 
da ni personer i Soderbårke og Smedjebac¬ 
ken ved 23-tiden så et »lysende fartøj« med 
et rødgult skær »svæve« gennem luften. 

(Borlånge Tidning og Dala-Demokraten 
(Falun) den 21. april 1987.). 

Efter en pause på 12 dage lader Dalar- 
ufoet sig så se igen onsdag den 29. april. En 
kvinde fra Hedemora, der aldrig nogensin¬ 
de har troet på ufoer, så et, da hun kørte 
alene i sin bil mellem Hedemora og Husby. 
Først troede hun, at det var en stjerne, men 
da det bevægede sig hen mod hende, mente 
hun, at det var et fly. Da objektet kom nær¬ 
mere, så hun, at det på undersiden havde en 
ring bestående af 5-10 blinkende røde, 
grønne og hvide lamper. Objektet fløj mod 
sydvest. 

(Borlånge Tidning den 2. maj 1987). 

Næsten samtidig, onsdag den 29. april 
omkring kl. 23.00, så en mand fra Smedje¬ 
backen (ca. 40 km sydvest for Hedemora), 
hvad han mente var et ufo. Han beskrev 
objektet som en stjerne, der lydløst be¬ 
vægede sig, mens der på undersiden var 
nogle blinkende røde lys. Han mente selv, 
at det var noget ikke-jordisk, han så. Han 
så objektet fra sin altan, hvor han befandt 
sig, mens der var en strømafbrydelse. 

(Borlånge Tidning den 5. maj 1987.) 

Ifølge UFO-Aktuellt nr. 3, 1987 var den¬ 
ne observation højst sandsynlig noget så 
banalt som en satellit og spørger derfor helt 
korrekt, hvorfor noget så enkelt kan tolkes 
som noget ikke-jordisk. 

Den 3. maj blev der omkring midnat set 
et sort objekt med et rosa lysskær i dalen 
ved Ludvika. 

(Bergslagsposten (Lindesberg) den 5. maj 
1987.) 

Skræmt af flyvende tallerken 

Den 7. maj fandt Borlånge Tidning de store 
typer frem, da man bragte overskriften 
»Skræmt af en flyvende tallerken«. Denne 
gang drejede det sig om et objekt, der blev 
set søndag den 3. maj omkring kl. 02.00 af 
en person i Idkerberget og af andre ved 
Ornås/Falun, over Borlånge over Smedje¬ 
backen. Ifølge observatøren fra Idkerber¬ 
get var objektet mere end 12 m langt og lig¬ 


nende to dybe tallerkener, der var vendt 
mod hinanden. Dette objekt var ifølge 
Gudrun Andersson fra Våsterbergslagen 
UFO-Forening det samme objekt, som blev 
set fra den 14. april og fremefter i fire til 
fem tilfælde. For, som hun siger, der er vis¬ 
se detaljer, som ikke fortælles til masseme¬ 
dierne, og når folk fortæller om dem, må 
de uden tvivl have set det, de fortæller om. 

Nævnte avis kontaktede FOA (Forsva¬ 
rets Forskningsanstalt) og spurgte, hvorfor 
forsvaret ikke interesserer sig for ufoer. 
Sture Wickerts fra FOA fortalte da, at man 
måtte prioritere, da man ikke har resurser 
nok. På spørgsmålet om han selv tror på 
ufoer, svarede Sture Wickerts, at han troe¬ 
de på de mennesker, der fortalte, at de hav¬ 
de set noget. 

(Borlånge Tidning den 5. maj 1987.) 

Foto af nattelys 

Tirsdag den 12. maj bragte Borlånge Tid¬ 
ning et billede af det objekt, der forskræk¬ 
kede en indbygger i Idkerberget. Det »sen¬ 
sationelle« foto var taget af en person fra 
UFO Luftrumsbevakningen i Nyhammer 
med et 800 mm teleobjektiv. Det sort/hvide 
billede i avisen ser ud til at være et af de 
sædvanlige udetaljerede nattelys, men efter 
fotografens oplysninger skulle alle detaljer 
træde meget tydeligt frem, når farvediapo¬ 
sitivet vises på et lærred. 

(Borlånge Tidning den 12. maj 1987.) 


Her sidder Kjell Ostling og Paul Hellberg 
med billeder af det fænomen, som de så og 
fotograferede ved Digervåla natten til den 
3. maj 1987. Foto: Borlange Tidning. 


Blændende lysskær 

Lørdag den 30. maj om aftenen så en kvin¬ 
de fra Avesta et mærkeligt lysskær. Hun 
havde været en tur inde i byen og var nu på 
vej hjem ad hovedvej 70, da hun kom i tan¬ 
ke om noget, som hun havde glemt. Hun 
vendte bilen og fik øje på lysskæret. Det 
var meget kraftigt og rødt. Det var så kraf¬ 
tigt, at det blændede hende. Først bremsede 
hun bilen. Derefter gassede hun den op for 
at komme væk. 

(Dala-Demokraten den 2. juni 1987.) 

Mandag den 29. juni bragte Dala- 
Demokraten (Falun) en omtale af det ufo¬ 
foto, der blev taget den 3. maj omkring kl. 
00.30. Af yderligere oplysninger i denne ar¬ 
tikel kunne man læse, at billedet blev taget 
med et 400 mm teleobjektiv (i Borlånge 
Tidning den 12. maj 1987 stod, at det var et 
800 mm teleobjektiv), og at objektet var 
stationært i ca. 20 minutter i en afstand af 
mellem 300 og 400 m fra observatørerne. 

Man kan nok undre sig over, at det ikke 
er lykkedes at tage nogle bedre billeder, når 
der er 20 minutter til rådighed, afstanden 
højst 400 m, og man rådede over enten et 
400 mm eller et 800 mm teleobjektiv. 

(Dala-Demokraten den 29. juni 1987.) 

Hvordan sidste halvdel af 1987 forløb, 
sådan rent ufo-mæssigt i Dalarna, vides der 
intet om i skrivende stund. 

Noget, som er gennemgående i de mange 
kommentarer, både i dagspressen og ufo- 
tidskrifterne, er, at man er uforstående 
overfor forsvarets indsats eller rettere 
manglen på samme, når det gælder ufoer, 
hvorimod u-både udløser den helt store 
jagt. □ 

Stort udvalg af UFO-materialer 

Vi har købt nye bøger hjem og ryddet op på hylderne. Så nu kan vi dels tilbyde helt nye bøger, 
dels ældre bøger/rapporter, som tidligere er meldt udsolgt. Nye materialer er markeret med 
★ ★, og bøger, som igen er på lager, er markeret med ★. Men vær hurtig! Nogle bøger har vi kun 
få eksemplarer af. 

Bøger og rapporter 

* Per Andersen: Projekt UFO DATA.kr. 20,00 

Hilary Evans: UFOs 1947-1987 (engelsk) .kr. 185,00 

Timothy Good: Above Top Secret (engelsk) .kr. 246,00 

Kim Møller Hansen: Bortført, Travis Walton Sagen .kr. 20,00 

Kim Møller Hansen: Fakta om UFO.kr. 56,00 

* Kim Møller Hansen: Piloterser UFOer.kr. 57,00 

Kim Møller Hansen: Spøgelsesraketterne (artikelsamling).kr. 35,00 

★ Kim Møller Hansen: UFO Sløring.kr. 53,00 

** Kim Møller Hansen: UFO Studium (Et undervisningsforløb).kr. 18,00 

Iver O. Kjems: UFO Orientering.kr. 45,00 

* * John Michell: Phenomena. A Book of Wonders (engelsk).kr. 78,00 

Nils Mustelin: Liv blandt milliarder af stjerner.kr. 67,00 

Åge Skjelborg: På sporet af ufonauten.kr. 20,00 

Synspunkter - 3 UFO Artikler. .kr. 20,00 

UFO-VISION. Årbog for ufo-litteratur 1987 .kr. 78,00 

** UFO-VISION. Årbog for ufo-litteratur 1988 .kr. 78,00 

★ Hans Voigt: Detektor Rapport.kr. 25,00 

UFO-NYT, hele årgange 

UFO-NYT årgang 1981.kr. 60,00 

UFO-NYT årgang 1982.kr. 70,00 

UFO-NYT årgang 1983.kr. 90,00 

UFO-NYT årgang 1984.kr. 100,00 

UFO-NYT årgang 1985 . kr. 110,00 

UFO-NYT årgang 1986.kr. 137,00 

UFO-NYT årgang 1987 .kr. 137,00 

UFO-NYT årgang 1988 .kr. 147,00 

Andre materialer 

Focus på UFOer (dias, teksthæfte, lydbånd).kr. 340,00 

UFO-emblem i guldsmede-kvalitet.kr. 35,00 

SUFOI30 år. 4 foredrag (lydbånd).kr. 48,00 

Postkort med UFO-motiv, 5 stk. incl. kuverter.kr. 10,00 

Original-grafik med UFO-motiv.kr. 55,00 

Jubilæumskuvert med særstempel, type A.kr. 25,00 

Jubilæumskuvert med særstempel, type B.kr. 30,00 

Jubilæumskuvert med særstempel, type C.kr. 35,00 

Jubilæumskuvert med særstempel, type D.kr. 40,00 

Jubilæumskuvert med særstempel, type E.kr. 45,00 


Bestilling sker lettest ved at indbetale beløbet + kr. 12,- (porto/ekspedition) til 

giro 9 11 77 25, SUFOI, postboks 6, 2820 Gentofte. Skriv venligst på modtagerdelen, hvad der bestilles. 





































